► Decenija od ubistva Zorana Đinđića (FOTO)\n12.03.2013 | 00:02h ► 13:21h Beograd\nDanas se navršava decenija od ubistva premijera Srbije i predsednika Demokratske stranke Zorana Đinđića.\nVenac je na Novom groblju u Beogradu na desetogodišnjicu ubistva položila majka ubijenog premijera Mila Đinđić.\nU ime Đinđićeve vlade bivši ministri Aleksandar Vlahović, Gordana Matković, Slobodan Milosavljević i Dragoslav Šumarac.\nVenac je položio i Đinđićev naslednik na mestu premijera i lidera Demokratske stranke Zoran Živković.\nPočast Đinđiću odala je i delegacija Ujedinjenih regiona Srbije (URS) kojus u činili predsednik te stranke Mlađan Dinkić, članica Predsedništva Verica Kalanović i portparol Marko Selaković.\nVence i cveće su položili i brojni članovi Đinđićeve Demokratske stranke i građani Srbije.\nČlanovi Vlade Srbije, koje je predvodio premijer Ivica Dačić, položili su danas venac ispred ulaza u zgradu Vlade, na mestu na kom je premijer Zoran Đinđić\nubijen pre deset godina.\nPredstavnici vlade nisu davali izjave za medije.\nSupruga i sin ubijenog premijera Zorana Đinđića, Ružica i Luka Đinđić, obišli su danas njegov grob, neposredno pošto su prvom demokratskom premijeru, na tom mestu, čelni ljudi Demokratske stranke (DS) i Liberalno demokratske partije (LDP) odali poštu i zapalili sveću.\nNa desetu godišnjicu od Đinđićevog ubistva, na Novom groblju u Beogradu u Aleji zaslužnih građana, počast prvom demokratskom premijeru odali su Dragan Đilas, Čedomir Jovanović, Bojan Pajtić, Boris Tadić, Nataša Mićić, Nenad Milić i drugi političari.\nPristalice i članovi Liberalno-demokratske partije (LDP) krenuli su danas, nešto pre 12 sati, u tradicionalnu "Šetnju za Zorana".\nViše hiljada ljudi, koji su krenuli ispred sedišta LDP-a u Siminoj ulici u Beogradu, predvode predsednik LDP-a Čedomir Jovanović, ministar Rasim Ljajić, lider Lige socijaldemokrata Vojvodine Nenad Čanak, istoričarka Latinka Perović i drugi.\nVeliki broj građana nosi ruže i sveće koje će zapaliti ispred zgrade Vlade Srbije, na mestu gde je ubijen premijer.\nKolona se na Terazijama srela sa pristalicama i članovima Demokratske stranke a onda su zajedno krenuli ulicom Kralja Milana i Kneza Miloša ka zgradi Vlade Srbije.\nPosle polaganja venaca, kolona će krenuti ka Aleji velikana gde je Đinđić sahranjen.\nJovanović i Đilas položili vence\nLideri LDP-a Čedomir Jovanović i DS-a Dragan Ðilas, položili su danas vence ispred Vlade Srbije, mesta gde je pre deset godina ubijen bivši premije Zoran Ðinđić.\nJovanović je novinarima rekao da je ovo prilika i za dogovor "ne politika i političara, već svih nas koji ovde živimo".\n"Mislim na političku pozadinu 12. marta, na one koji nisu spremni da preuzmu odgovornost zbog okolnosti koje su stvorili i atmosfere u kojoj je postalo normalno ubiti Zorana Ðinđića", rekao je Jovanović.\nÐilas je kazao da mu je drago što mnoge partije danas učestvuju u "Šetnji za Zorana".\n"Naučio nas je šta znače reči nada i verovanje i svaki put kada je pao imao je snage da ustane", rekao je Ðilas.\nMemorijalna šetnja u znak sećanja na Zorana Đinđića\nUčesnici memorijalne šetnje u znak sećanja na premijera Zorana Điđića stigli su nešto posle 19 časova do Vlade Srbije, ali nisu pušteni da uđu u dvorište zgrade i zapale sveće na mestu...


Ovo su najpopularniji automobili u Srbiji - Domino magazin\nNajviše registruju nove putničke škode, a laka komercijalna vozila fiati\nCUBE Team, vodeći provajder poslovnih informacija iz Beograda, uradio je analizu tržišta novih vozila registrovanih u Srbiji u 2018. godini. CUBE Team je zvanični partner Srpske asocijacije uvoznika vozila i delova, i sve analize i izveštaji o vozilima se zasnivaju na zvaničnim podacima o registracijama MUP-a Srbije.\nOd brendova novih putničkih vozila koji su registrovani 2018. dominira Škoda sa 4.646, slede Fiat sa 2.714 i Volkswagen sa 1.835 vozila.\nUbedljivo najveći broj novih lakih komercijalnih vozila koji je registrovan 2018. je marke Fiat (1.670), slede Volkswagen (745) i Renault (683).\nProšle godine registrovao je 8 novih i 15 polovnih luksuznih putničkih vozila. Ponosni vlasnici novih automobila registrovali su po jedan Aston Martin, Rolls-Royce i Masserati, 2 Bentley-a i 3 Ferrari-ja.\nU domenu oldtajmera, u 2018. registrovano je 86 putničkih vozila starijih od 30 godina. Najstariji automobil koji je registrovan prošle godine je Ford A iz 1931. godine.\nO CUBE Team-u\nKompanija CUBE Team, lider na tržištu poslovnih podataka u Srbiji, je zvanični partner Srpske Asocijacije uvoznika vozila i delova i prikuplja i obrađuje podatke o registrovanim vozilima u Srbiji. To podrazumeva podatke o celom voznom parku Srbije, što je oko 2,5 miliona vozila svih kategorija.\nIzveštaji kompanije CUBE Team baziraju se na zvaničnim podacima MUP-a Srbije i rade po međunarodno prihvaćenim standardima. U njima se mogu naći sve relevantne informacije o broju registrovanih vozila po različitim kriterijumima – vrstama, proizvođačima, modelima, vrsti, jačini i zapremini motora, boji, kao i pregledu prodaje po regionima i opštinama.\nAnalize kompanije CUBE Team o broju registrovanih vozila namenjene su svima koji profesionalno prate sektor autoindustrije – proizvođačima, uvoznicima, distributerima vozila, delova, ulja, maziva, akumulatora i guma, kao i zaljubljenicima u automobilsku industriju.\nPrethodni članak Microsoft: Internet izaziva bol\nSledeći članak Simsonovi se ipak ne gase\nautomobiliautomobili u srbijicubecube teamsrbija


Dačić u SB UN: Upozoreni smo da budemo mirni | Skandalozno\nIvica Dačić u SB UN: Upozoreni smo da budemo mirni\nMinistar spoljnih poslova Srbije Ivica Dačić poručio je danas da je realnost na Kosovu i Metohiji takva da ni posle četiri i po godine nema naznaka da će Priština ispuniti svoju obavezu i formirati ZSO, a da nedavno ubistvo Olivera Ivanovića ukazuje da je bezbednosna situacija na Kosovu nesigurna i osetljiva.\nOn je na sednici SB UN rekao da su pre početka sastanka stigle sugestije da se „držimo teme sastanka i pokažemo konstruktivnost, miran ton uz izbegavanje konfrontacija“.\n„Kao i pre, fokusiraću se na aktuelnu situaciju i izveštaj generalnog sekretara. Nadam se da će i predstavnica Prištine prihvatiti te sugestije, da neće držati istorijske lekcije, iznositi neistine i ulepšavati stvarnost i ignorisati izveštaj generalnog sekretara i realnost na terenu“, rekao je Dačić.\nOn je podsetio da je Briselski sporazum potpisan 2013. i da je uspostavljanje ZSO za Srbiju „krucijalno pitanje od nemerljivog značaja“ jer teba da zaštiti vitalne interese Srba na Kosovu.\n„Srbija četiri i po godina strpljivo čeka da Kosovo ispuni tu obavezu. Nema države u SB UN koja nije apelovala da Kosovo tu obavezu ispuni, ali pomaka ima malo. Generalni sekretar konstatuje da nema napretka i da nema naznaka kada će se to desiti. To je realnost na terenu“, poručio je on.\nTakođe, naveo je da je Srbija konstruktivno i posvećeno učestvovala u dijalogu verujući da će rešavanje svih otvorenih pitanje doprineti miru i stvaranju prilika za napredak regiona i članstvo regiona u EU.\n„Uvereni da nema alternative, Srbija je dosledno primenjivala svoje obaveze. Srbija je spremna da dijalog nastavi, ali postavlja se pitanje da li će ijedan dogovor imati smisla ako nema naznaka o formiranju ZSO“, poručio je Dačić.\nRealnost na terenu je, dodao je Dačić, i to da je 16. januara ubijen Oliver Ivanović i da je ovaj događaj dramatično ugrozio sigurnost na Kosovu.\n„Ubistvo je bezumni teroristički akt koji ugrožava stabilnost ne samo severa već i celog regiona“, upozorio je on.\nPodsetio je da je sever Kosova 21. i 22. januara posetio predsednik Srbije Aleksandar Vučić, koji je tada pozvao na očuvanje stabilnosti i mira, staloženosti i dostojanstva i naveo da se sve mora rešavati dijalogom i mirnim putem.\nPodsetio je da je Srbija uputila pismo Unmiku i Euleksu da njeni organi učestvuju u istrazi, što je ponovio i Vučić u razgovoru sa Hašimom Tačijem.\n„Prištinske institucije su to odbile, ali tri nedelje kasnije nemamo nikakve informacije osim nekih izjava zvaničnika da je reč o mafijaškom obračunu i da nije etnički motivisano. To vodi samo ka zamagljivanju. Privođenje pravdi nalogodavaca i izvršilaca i otkrivanje motiva ključno je za mir“, rekao je Dačić.\nTo je sve dokaz da je „bezbednosna situacija nesigurna i osetljiva i potvrđuje potrebu prisustva međunarodnih snaga“, zaključio je Dačić.\nBudite prvi sa komentarom na članku "Ivica Dačić u SB UN: Upozoreni smo da budemo mirni"


Moskva će pozvati ukrajinskog predsednika na obeležavanje 75. godišnjice pobede u Velikom otadžbinskom ratu\nMoskva će pozvati ukrajinskog predsednika na obeležavanje 75. godišnjice pobede u Velikom otadžbinskom ratu\nKremlj će uputiti poziv predsedniku Ukrajine Vladimiru Zelenskom za učešće na obeležavanju 75. godišnjice pobede u Velikom otadžbinskom ratu, saopštio je pomoćnik ruskog predsednika Jurij Ušakov.\n„Predsedniku će biti upućen poziv“, rekao je Ušakov novinarima odgovarajući na pitanje novinara da li će Zelenski dobiti zvanični poziv za obeležavanje 75. godišnjice Pobede.\nUšakov je rekao da je učešće na obeležavanju Dana pobede, 9. maja 2020. godine u Moskvi, do sada potvrdilo 17 svetskih lidera, među kojima su šefovi država i vlada Indije, Kube, Francuske, Češke, Venecuele, Belorusije, Moldavije, Srbije i mnoge članice Zajednice nezavisnih država.\nPomoćnik ruskog predsednika je dodao da predsednik SAD Donald Tramp još nije odgovorio na poziv za učešće na obeležavanju jubileja.\n„Očekuje se zaista veliki međunarodni događaj posvećen tako važnom datumu i za nas, i za sve ostale“, rekao je Ušakov.\n„Nadamo se da će u EU preovladati zdrav razum i da će naši partneri odustati od prakse proizvoljnog označavanja krivaca“\nIdeja Brisela da se novi sankcioni režim nazove po ruskom blogeru Alekseju Navaljnom otvoreni je pokušaj da se sankcijama svesno da antiruski karakter, rekla je portparol Ministarstva spoljnih poslova...\nZaharova: Danska pokušavajući ponovo da spreči izgradnju gasovoda deluje kao lobista SAD-a\nInicijativa danskih vlasti da sprovedu novu raspravu o izgradnji „Severnog toka 2“ posle situacije sa Aleksejem Navaljnim zbunjuje: Danska, pokušavajući ponovo da spreči izgradnju gasovoda, deluje kao lobista Sjedinjenih...


Jeftini letovi iz Karlsruea za Atinu - Avio karte Karlsrue Atina - eSky.rs\nAvio karte iz Karlsruea za Atinu\nPretražite letove iz Karlsruea za Atinu\nProverite najbolje prilike za letove iz Karlsruea za Atinu\nZa rutu iz Karlsruea za Atinu nema direktne veze\n✔ Postoje li posebne ponude za letove iz Karlsruea za Atinu na eSky.rs?\n✔ Mogu li se pobrinuti za osiguranje prilikom rezervacije leta iz Karlsruea za Atinu?\n✔ Ako rezervišem let iz Karlsruea za Atinu, mogu li da rezervišem ujedno i smeštaj?\n✔ Koje avio-kompanije nude letove iz Karlsruea za Atinu?\nBudite sigurni, da na eSky.rs ponuda letova iz Karlsruea za Atinu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Karlsrue - Atina\nJeftini letovi do Nemačke Jeftini letovi iz Nemačke Jeftini letovi za Memingen Jeftini letovi iz Memingena Jeftini letovi za Brekke Jeftini letovi iz Brekke\nJeftini letovi do Maldiva Jeftini letovi iz Maldiva Jeftini letovi do Portsmouth at Pease Jeftini letovi od Portsmouth at Pease


Pjetr Šalja još uvek u pritvoru u Belgiji - Kosovo Online\nPjetr Šalja još uvek u pritvoru u Belgiji\n17. Mart 2021. • 14:06\nBivši pripadnik Oslobodilačke vojske Kosova Pjetr Šalja, poznatiji kao Komandant Vuk, koji je juče uhapšen u Belgiji, još uvek se nalazi u pritvoru u toj zemlji, prenosi Reporteri.\nŠalja je uhapšen po poternici koju je izdao Specijalni sud sa sedištem u Hagu.\n"Trenutno nismo u mogućnosti da pružimo nikakve dodatne informacije od onih objavljenih u jučerašnjem saopštenju za štampu. Detaljnije informacije biće pružene kada budu dostupne", rekla je danas Angela Griep, portparolka Specijalnog suda.\nŠalja, je optužen za ratne zločine počonjene tokom 1998. i 1999. godine kao komandant OVK za oblast Dukađini u selu Dujake. Optužnicu protiv njega potvrdio je pretpretresni sudija Specijalnog suda.\nSpecijalizovana veća su juče saopštenjem za štampu saopštila da će optužnica protiv Šalje biti uskoro objavljena.\n"Uskoro ćemo objaviti dopunske informacije, uključujući one koje se tiču objavljivanja potvrđene optužnice, u redigovanoj verziji. U skladu sa pravilom 88 Pravilnika o postupku i dokazima, optužnica će biti objaviljena najkasnije do trenutka prvog pristupanja optuženog sudu", kaže se u saopštenju.\nU februaru 2019. godine, Šalja je rekao da su istražitelji Specijalizovanog tužilaštva u Hagu sa njim razgovarali u svojstvu osumnjičenog.\nOVK Specijalni sud Belgija hapšenje Specijalni tužilac


Osnovica za obracunavanje PDV za promet advokatskih usluga\nOsnovica za obračunavanje PDV za promet advokatskih usluga\nOdredbom člana 17. stav 1. Zakona propisano je, da poresku osnovicu kod prometa dobara i usluga čiji iznos naknade (u novcu, stvarima ili uslugama) koju obveznik prima ili treba da primi za isporučena dobra ili pružene usluge od primaoca dobara ili usluga ili trećeg lica, uključujući subvencije koje su neposredno povezane sa cenom tih dobara ili usluga, u koju nije uključen PDV, ako ovim zakonom nije drukčije propisano.\nPrema odredbama člana 17. stav 2. Zakona, u osnovicu se uračunavaju i:\n-akcize, carina i druge uvozne dažbine, kao i ostali javni prihodi, osim PDV;\n-svi sporedni troškovi koje obveznik zaračunava primaocu dobara i usluga.\nPrema tome, osnovicu za obračunavanje PDV za promet advokatskih usluga čini iznos naknade koji obveznik PDV-advokat prima ili treba da primi za predmetni promet, od primaoca usluge ili nekog trećeg lica (npr. lica koje je angažovalo advokata da zastupa interese okrivljenog u krivičnom postupku), u koju nije uključen PDV.\nU osnovicu za obračunavanje PDV uračunavaju se i svi troškovi koje obveznik PDV-advokat zaračunava primaocu usluge, kao što su npr. troškovi koji nastanu u vezi sa vođenjem postupka pred sudom ili nekim drugim državnim organom, a koje inicijalno snosi advokat. Prema tome, osnovicu za obračunavanje PDV za promet advokatskih usluga čini kako iznos nagrade koji pripada advokatu, tako i svi drugi troškovi koje advokat zaračunava primaocu usluge.\nPrema odredbama člana 17. stav 3. Zakona, osnovica ne sadrži popuste i druga umanenja cene, koji se primaocu dobara ili usluga odobravaju u momentu vršenja prometa dobara ili usluga, kao ni iznose koje obveznik naplaćuje u ime i za račun drugog, ako taj iznos prenosi licu u čije ime i za čiji račun je izvršio naplatu.\nS tim u vezi, u osnovicu za obračunavanje PDV ne uračunavaju se iznosi koje obveznik PDV-advokat naplaćuje u ime i za račun primaoca usluge, a koje prenosi primaocu usluge. To je pre svega iznos koji je dosuđen stranci (primaocu advokatske usluge), a koji advokat naplaćuje u ime i za računa stranke i prenosi stranci.\nAko obveznik PDV-advokat potražuje neki iznos od primaoca advokatske usluge nakon okončanja pružanja usluge i izdavanja konačnog računa, ili je pak obveznik PDV-advokat dužan da primaocu advokatske usluge vrati određena sredstva koja nije trebao da naplati, primenjuju se pravila o povećanju, odnosno smanjenju osnovice za obračunavanje PDV i iznosa obračunatog PDV, iz člana 21. Zakona.


Uhapšen zbog pretnji policiji preko fejsbuka - JUGPRESS\nUhapšen zbog pretnji policiji preko fejsbuka\nPripadnici Ministarstva unutrašnjih poslova, po nalogu osnovnog javnog tužioca uhapsili su D.Đ. (1986) iz okoline Leskovca, zbog postojanja osnova sumnje da je izvršio krivično delo sprečavanje službenog lica u vršenju službene radnje u pokušaju.\nPostoje osnovi sumnje da je D.Đ. na društvenoj mreži “fejsbuk” pretio policijskim službenicima da će prema njima upotrebiti silu ukoliko tokom trajanja policijskog časa prema njemu budu preduzimali službene radnje o okviru svojih ovlašćenja, navodi policija.\nOsumnjičenom je određeno zadržavanje do 48 časova, nakon čega će uz krivičnu prijavu biti priveden osnovom javnom tužiocu u Leskovcu.\n30 Marta, 2020 3:19 pm\nPazite da protivustavno ne kršite ljudska prava. Vanredno stanje ne daje odrešene ruke raznim službenim licima da ograničavaju ljudske slobode po sopstvenoj proceni. Ovaj nikoga nije sprečio u vršenju službene radnje, već je samo “LAPRDAO” po facebook-u.


Kako izgleda novi pogon kompanije "Mladost" u Leskovcu? - Televizija Leskovac\nKako izgleda novi pogon kompanije „Mladost“ u Leskovcu?\nU okviru kompanije „Mladost“ u našem gradu počeo je sa radom novi pogon za proizvodnju crepova premijum kvaliteta. Zahvaljujući ovoj investiciji vrednoj 30 miliona evra, posao je dobilo 50 Leskovčana. Novi proizvodni pogon obišao je i gradonačelnik Leskovca Goran Cvetanović sa drugim predstavnicima lokalne samouprave.\nNovi pogon kompanije Mladost karakteriše potpuno automatizovan proces proizvodnje crepova sa primenom najsavremenije tehnologije. Inače, na godišnjem nivou u leskovačkom ogranku ove kompanije, koji sada broji 250 radnika, proizvede se oko 55 miliona komada crepova godišnje, koji se potom izvoze u Nemačku, Veliku Britaniju, Južnu Koreju, Albaniju, Tursku, kao i zemlje regiona.\nZahvaljujući korišćenju gasa kao energenta i ugradnji sistema za otprašivanje, zagađenost životne sredine je svedena na minimum, naglašava Miloš Terzić, direktor kompanije, dodajući da u planu imaju i izgradnju solarne elektrane.\nOvom prilikom postavljeno je i pitanje rada fabrike ovog tipa u naseljenom mestu, s obzirom na pojedine primedbe stanovnika ovog kraja.\nTreba imati u vidu da je fabrika građena 1911. godine, kada ovaj deo grada nije bio naseljen. Mi smo upoznati sa tim problemom i zaista se trudimo da zagađenost životne sredine svedemo na minimum. Ne koristimo ugalj, već gas, a za nekih mesec dana ćemo u saradnji sa lokalnom samoupravom započeti asfaltiranje dela oko fabrike. Čim imate asfalt, to znači i manje prašine.\nPrimer kompanije „Mladost“ sa tradicijom dugom više od jednog veka, koja konstantno ulaže u modernizaciju proizvodnje, pokazatelj je povoljnog poslovnog ambijenta grada na Veternici, istakao je gradonačelnik Leskovca Goran Cvetanović.\nPored Leskovca, u okviru kompanije Mladost posluju i fabrike za proizvodnju energetskih blokova i elemenata međuspratskih konstrukcija u Maloj Plani, Vlasotincu i Stalaću.\nTags: Grad Leskovac, gradonačelnik Leskovca Goran Cvetanović, Kompanija Mladost, Mladost Leskovac\nU Leskovcu sinoć izboden mladić star 23 godine\nGrO Srpske napredne stranke u Leskovcu odlučio da kandidat za predsednika SNS-a bude Aleksandar Vučić


Solarni paneli uz subvenciju države isplativi velikim potrošačima 19 Jul 2021 - danas\nJavni poziv za subvencionisanje postavljanja solarnih panela, koji je za kraj avgusta ili početak septembra najavila ministarka rudarstva i energetike Zorana Mihajlović, biće zanimljiv za građane koji troše puno struje.\nU Ministarstvu rudarstva i energetike ističu da je ugradnja solarnih panela prvenstveno usmerena na podsticanje građana da postanu kupci – proizvođači struje. Proizvodnjom struje iz solarnih panela, potrošači bi koristili te zalihe umesto da povlače električnu energiju iz sistema Elektroprivrede Srbije.\n– To pravo prvenstveno će ostvarivati građani koji planiraju da postave solarne panele na svoje porodične kuće. Druga kategorija koja će imati pravo na subvencije su porodične kuće – vikendice koje nisu priključene na elektroenergetski sistem. Ministarstvo rudarstva i energetike i lokalne samouprave obezbediće po 25 odsto podsticaja za tu investiciju dok će građani u projektu učestvovati sa 50 odsto svojih sredstava – kažu za Danas u Ministarstvu rudarstva i energetike.\nNadležni u tom ministarstvu ističu da država planira da postavlja solarne panele i na javnim zgradama u njenom vlasništvu kao i da je spremna da razmotri predloge za različite oblike saradnje u vezi sa investiranjem u izgradnju novih kapaciteta koji koriste obnovljive izvore energije.\nS druge strane, stručna javnost poručuje da će solarni paneli biti isplativi najviše onim građanima koji mnogo troše struju, odnosno često ulaze u takozvanu „crvenu zonu“.\n– Oni potrošači koji povlače veće količine struje, što se odražava i na cenu koju plaćaju, naći će rezon da postave solarne panele. S obzirom da ti potrošači Elektroprivredi Srbije plaćaju ne samo cenu struje koju troše već i dažbine koje nameće država njima bi cena struje iz solarnih panela, tojest iz sopstvene proizvodnje svakako bila niža. Ako takvo domaćinstvo može da otplati investiciju za pet do osam godina, a znajući i da država u određenom procentu učestvuje u njenom finansiranju, ona je svakako isplativa, odnosno dovešće do ušteda – Kaže za Danas Velimir Gavrilović, generalni direktor firme „Energia, Gas And Power“.\nDomaćinstva koja ne troše puno, ne plaćaju visoke račune za struju i ne spadaju u kategoriju potrošača koji bi ostvarili korist od ugradnje solarnih panela.\n– Jednostavno njihova potrošnja je mala tako da im se, s obzirom na visinu investicije u solarne panele, ne isplati da ih ugrađuju. Naime, prosečna investicija u postavljanje solarnih panela košta nešto manje od 10.000 evra, što znači da polovinu sume za radove treba da obezbedi domaćinstvo. Za to je potrebno i zadužiti se kod banke što istovremeno znači i plaćanje učešća u tom aranžmanu – navodi Gavrilović.\nEkspert za energetiku Vojislav Vuletić kaže za Danas da je dobro što država subvencioniše projekte poput postavljanja solarnih panela i zamene stolarije.\n– Uvek je dobro kada država građanima pomaže zarad energetske uštede i efikasnosti. Takav je slučaj i sa subvencijama za postavljanje solarnih panela. Na žalost potrošači koji žive u stanovima ne mogu da postavljaju panele zbog velike površine koju oni zauzimaju na krovu. S druge strane, potrošači koji žive na selu ili imaju kuće u gradu mogu da iskoriste tu priliku i uštede na računima – objašnjava Vuletić.\nIz biomase proizvedeno svega 0,56 odsto električne energije\nU prošloj godini u Srbiji je proizvedeno 0,56 odsto električne energije\niz biomase, kažu za Danas u Ministarstvu rudarstva i energetike. Dosad je izgrađeno 33,4 megavata kapaciteta na biomasu, od toga 2,38 koristi drvnu biomasu, a ostatak se dobija iz biogasa. Biomasa se u najvećoj meri koristi u domaćinstvima za potrebe kuvanja i grejanja. U Ministarstvu rudarstva i energetike ističu da je u toku istraživanje o potrošnji biomase na osnovu koga će se sagledati koliki je potencijal biomase koja se ne koristi na raspolaganju za korišćenje u energetske svrhe.


Program za septembar Centra za kulturu Lazarevac | Kolubara INFO\n5. septembra 2019. Redakcija\nNakon manifestacije Kultuno leto, u okviru koje je u julu i avgustu na platou ispred Centra za kulturu realizovan sadržajan program za naše sugrađane, ova ustanova kulture pripremila je i program za ovaj mesec. Pored stalnih projekcija najnovijih filmskih ostvarenja, tokom septembra publika će imati prilku da uživa u koncertu etno zvuka benda „Rošer“ 25. septembra. Već 1. oktobra pozorišna publika imaće priliku da pogleda komad nastao po tekstu Mira Gavrana „Noć bogova“ u kojem igraju Vojin Ćetković, Dejan Lutkić i Nebojša Ilić. U Modernoj galeriji u toku je i izložba Galerije Milan Konjović iz Sombora, koja je otvorena do 16. septembra.\nVeć 1. oktobra pozorišna publika imaće priliku da pogleda komad nastao po tekstu Mira Gavrana „Noć bogova“ u kojem igraju Vojin Ćetković, Dejan Lutkić i Nebojša Ilić. Gavranov dinamičan komad o ljubavi, prijateljstvu i vladanju, pun neočekivanih obrta koji pozorišnoj publici zadržavaju dah, u proteklih četvrt veka imao je čak 19 pozorišnih premijera širom sveta od Sarajeva, Maribora, Podgorice i Mostara do Vašingtona, Melburna, Sofije, Praga…\nPrevious Izložba slika Milana Konjovića predstavljena Lazarevčanima\nNext Jedna osoba poginula u udesu na Ibarskoj magistrali\n25. septembra 2021., 05:56


Štamparija Obod postala vlasnik 3,59 hiljada kvadrata zemlje – Bankar.me\nŠtamparija Obod postala vlasnik 3,59 hiljada kvadrata zemlje\nFebruary 13, 2020 BIZNIS, CRNA GORA, SVE VIJESTI Leave a comment\nSavjet za privatizaciju pretvorio je Štampariji Obod, koja je u vlasništvu više fondova i privatnih firmi, pravo korišćenja u pravo svojine na katastarskoj parceli, za 3,59 hiljada kvadrata.\nUkupna površina parcele je 3,96 hiljada kvadrata, dok je pravo svojine prepisano za ukupno 3,59 hiljada kvadrata, prenosi Dan.\n“Štamparija Obod ispunila je uslove za pretvaranje prava korišćenja u pravo svojine, jer je u postupku privatizacije plaćena tržišna naknada u smislu člana Zakona o svojinsko-pravnim odnosima za katastarsku parcelu broj upisanu u Listu nepokretnosti Katastarske opštine (KO) Cetinje 1, u površini od 3,59 hiljada kvadrata”, piše u mišljenju Savjeta, koje je potpisao predsjednik tog vladinog tijela, Duško Marković.\nPrema podacima Centralno klirinško depozitarnog društva (CKDD), vlasnici Štamparije Obod su otvoreni investicioni fond (OIF) HLT fond sa 26 odsto kapitala, zatim OIF Trend sa 24 odsto, Bull and Bear ima 20 odsto akcija, ofšor firma Alek investment holding 7,9 odsto, Igor Vojinović 5,6 odsto, a Aleksandar Jovović 4,4 odsto.\nList je pretragom CKDD i Centralnog registra privrednih subjekata (CRPS) došao do podataka da HLT fondom upravlja Kvantum investments, čiji je vlasnik Profam koji je osnovao Žarko Novaković.\nKada je u pitanju Trend, njime upravlja Butterfly finance, čiji je stopostotni vlasnik Zetagradnja, koju kontroliše Blagota Radović.\nInvesticiono društvo Bull and Bear kontroliše Aleksandar Jovović, a on, prema ranijim pisanjima domaćih medija, upravlja i ofšor firmom Alek investment holding.\nPretvaranje prava korišćenja u pravo svojine omogući će vlasnicima Štamparije Obod da za kredite i pozajmice mogu da založe imovinu tog preduzeća. Sada u katastru imaju pravo korišćenja, dok se pravo svojine vodi na Prijestonicu Cetinje.\nPrevious U ponedjeljak druga aukcija državnih zapisa\nSljedeći Powell: ‘Fed’ će se otkupom državnih obveznica boriti protiv sljedeće recesije\nSindikat prodao udio u Obodu za 114 hiljada


Madžar se vraća na podijum Kolarca | Kaleidoskop\nProslavljeni pijanista Aleksandar Madžar vraća se na podijum Kolarca gde će 31. januara nastupiti sa kolegom, takođe pijanistom Aleksandrom Meljnikovim, u okviru ciklusa Kolarac tvoj svet muzike.\nKoncert slične koncepcije pod nazivom Nostalgija, koji je uključio i solo pesme Rahmanjinova, nedavno je izveden u briselskoj sali Bozar. Pre beogradskog nastupa duo će imati koncerte u Holandiji i Belgiji.\nMadžar, koji ima zavidnu karijeru u inostranstvu, paralaleno sa brojnom solističkim i kamernim nastupima, veoma je posvećen pedagoškom radu.\nOVACIJE NA KONCERTU IVE POGORELIĆA\nRođen je u Beogradu gde se i školovao, a potom usavršavanje nastavio uMoskvi, Strazburu i Briselu. Madžarova međunarodna karijera veoma je napredovala nakon osvajanja nagrade na Takmičenju pijanista u Lidsu 1996. godine, ali i u Ženevi, Bolcanu i Milanu.\nOvaj koncert će biti održan u okviru četvrte sezone ciklusa koncerata KOLARAC TVOJ SVET MUZIKE, koji Centar za muziku Kolarčeve zadužbine organizuje u saradnji sa MTS-om. Sezona je planirana da, u okviru proslave 140 godina od osnivanja Kolarčeve zadužbine, beogradskoj publici predstavi zanimljive programe, interesantne umetnike i probranu koncertnu seriju koja obuhvata čak sedam koncerata. Imajući u vidu da Kolarčeva zadužbina ima novi Stenvej klavir, sezona je bazirana i na promociji tog instrumenta kroz različite programske segmente.


Vesić: Budžet Beograda biće najveći u novijoj istoriji grada\n09.06.2021 | Info\nBudžet grada Beograda, koji će danas biti usvojen na sednici Skupštine grada Beograda, biće najveći u novijoj istoriji grada i iznosi 1.219.311.869 evra ili 143.355.471.970 dinara, izjavio je Goran Vesić, zamenik gradonačelnika Beograda.\nPrema njegovim rečima, ovaj budžet je veći od onoga sa kojim je raspolagao Beograda pre epidemije virusa korona, a koji je iznosio 1,205 milijardi evra.\n"Rebalansom budžeta koji danas usvajamo planiran je kapitalni budžet u visini od 27.747.279.332 dinara i uvećan je za 7,8 milijardi dinara. Kapitalni budžet čini 21,36 odsto budžeta", rekao je Vesić.\n"Za otplatu glavnica i kamata starih kredita koje smo nasledili predviđeno je 40.021.151 evra", dodao je on i precizirao da će "dug Grada Beograda poslednjeg dana ove godine, 31.12. 2021. godine, iznositi 281.692.626 evra".\nKako prenosi Beoinfo, Vesić tvrdi da je dug Beograda 2013. godine, "pre samo osam godina, iznosio je 1,2 milijardi evra i sada je više od četiri puta smanjen".\nOdbornici Skupštine grada Beograda danas će glasati da se budžet za urbanizam i prostorno planiranje uveća za 82 odsto i da iznosi 8,1 milijardu dinara.\n"Od toga je 2,1 milijarda namenjena kupovini zemlje na Makiškom polju gde u novembru ove godine počinje izgradnja metroa, kao i izgradnju saobraćajnih površina, pratećih infrastrukturnih i drugih javnih objekata za potrebe metro sistema grada", najavio je Vesić.\nKako je istakao, 380 miliona dinara namenjeno je za potrebe izgradnje kompleksa nove autobuske i železničke stanice na Novom Beogradu, dodatnih 125 miliona dinara na već odvojenih 250 miliona za uređenje fasada u našem gradu, kao i skoro 672 miliona dinara za kupovinu građevinskog zemljišta za druge infrastrukturne projekte.\nPrema rečima Vesića, u programu komunalne delatnosti od danas će biti izdvojena dodatna sredstva za održavanje čistoće na javnim površinama, za izgradnju regionalnog vodovoda Makiš – Mladenovac i za zamenu svetiljki u prigradskim opštinama.\nU delu organizacija saobraćaja i saobraćajne infrastrukture izdvojeno je novih 3,84 milijardi dinara. Najviše sredstava, 2.7 milijardi dinara, izdvaja za pribavljanje zemljišta, izradu tehničke dokumentacije i izvođenje radova na izgradnji saobraćajnica i komunalne infrastrukture neophodne za funkcionisanje fabrike vakcina u Zemunu.\nZa rekonstrukciju ulica izdvaja se dodatnih 200 miliona dinara a za funkcionisanje javnog prevoza nova milijarda dinara, poručio je Vesić.\nOn je dodao da je za nastavak izgradnje vrtića izdvojeno novih 243 miliona dinara, za subvencije roditeljima čija deca idu u privatne vrtiće izdvaja se dodatnih 754 miliona dinara, na opremanje novih i renoviranih objekata vrtića i škola dodatnih 211 miliona dinara.\nZa nabavku besplatnih tableta za 67 hiljada beogradskih đaka koji idu od prvog do četvrtog razreda i 6,5 hiljada lap-topova za potrebe učitelja i nastavnika izdvaja se 1,3 milijardi dinara, naglasio je Vesić.\nPrema njegovim rečima, Beograd izdvaja za kulturu 5,7 milijardi dinara ili 4 odsto budžeta, što je veće izdvajanje nego u mnogim evropskim državama.\n"U ovaj budžet ne računamo investicije u kulturu, kao što su izgradnja Muzeja grada koja počinje na jesen, rekonstrukcija pozorišta Boško Buha, rekonstrukcija paviljona Cvijeta Zuzorić, rekonstrukcija pozorišta Dadov, izgradnja zadužbine Mome Kapora, izgradnja nove gradske galerije na Kosančićevom vencu, kao i rekonstrukcija kapije Karla Šestog i Zindan kapije na Kalemegdanu", objasnio je Vesić.\nOd danas će sahranjivanje kućnih ljubimaca biti komunalna usluga, čime je, kako je rekao, stvorena pretpostavka da od septembra proradi groblje kućnih ljubimaca koje gradimo na Bežanijskoj kosi, a uvodi se i "smart siti”, kao komunalna usluga.\nOn je rekao da će danas odbornici Skupštine grada Beograda glasati za program subvencija od po pet biljada dinara za dve hiljade ljudi koji budu kupovali bicikle domaće proizvodnje. Ovaj konkurs biće raspisan u julu, navodi se na kraju saopštenja.


Zvezda je na poslednjih 13 evropskih mečeva na stadionu "Rajko Mitić" primila samo četiri gola. Uigrani defanzivni red i na golu Borjan - ključ su ovog uspeha.\nZvezdin čuvar mreže je i u prvom kolu Lige šampiona pokazao koliko znači za samopouzdanje čitavog tima, za sigurnost odbrane, a pre svega, koliko znači za sam klub. Od sedam udaraca u okvir gola, Borjan je odbranio isto toliko.\nUdarci iz bliza i sa distance koje su igrači Napolija uputili ka golu crveno-belih\nJedini golman sa više odbrana u Ligi šampiona je Olsen iz Rome sa osam, ali su tri lopte završile iza njegovih leđa i njegov klub je izgubio od Real Madrida (3:0). Sedam odbrana ima i čuvar mreže Liona na meču sa Mančester sitijem, ali je jedna lopta zatresla mrežu Lopeza (u trijumfu nad "građanima" 1:2), pa je tako Borjan jedini koji je zaustavio sve udarce ka svom golu, i to toliko njih.\nNestvaran niz bez poraza fudbalera Crvene zvezde produžen je na čak 31 uzastopnu utakmicu i to remijem sa Napolijem 0:0 na startu Lige šampiona. Dakle, pored toga što je osvojen istorijski bod u elitnom takmičenju, i to na premijeri, crveno-beli su još jednom pokazali da su satkani od pobedničkog materijala...\nPored fantastičnih odbrana, Zvezdin čuvar mreže se isticao i komunikacijom sa zadnjom linijom tima, kojoj je u mnogome pomogao savetima.\nFudbaleri Zvezde posle meča sa Napolijem\nNaredni meč Crvena zvezda igra u Superligi Srbije protiv Partizana, u nedelju od 19 časova na stadionu u Humskoj, a u Ligi šampiona sledeći izazov je 3. oktobra, u Parizu protiv Nejmara i njegovih saigrača iz PSŽ-a.


Građanima Srbije od danas otvorene granice EU, a od nedelje mogu u Nemačku bez ograničenja - JuGmedia\nSrbija se od danas i zvanično nalazi na listi zemlja za koje se ukidaju restrikcije na putovanje u EU. Današnja odluka Saveta EU odnosi se na dozvolu za ulazak preko granica EU, ali zdravstvene mere i dalje ostaju, napominju u Briselu.\n”Savet EU poziva zemlje članice da od 18. juna 2021. godine postepeno ukinu restrikcije na spoljnim granicma za stanovnike Albanije, Australije, Izraela, Japana, Libana, Novog Zelanda, Severene Makedonije, Ruande, Singapura, Srbije, Juže Koreje, Tajlanada i SAD, uključujući i Kinu pod uslovom reciprociteta”, navodi se u današnejm saopštenju Saveta. U Evropskoj komisji kažu da je u proširenje liste ”bezbednih” trećih zemlja pitanju ”dobrodošla vest” koja govori o boljoj epidemiloška situacji u sve više država i regiona.\nGrađani Srbije od nedelje mogu u Nemačku bez ograničenja\nNemačka će od nedelje, 20. juna, dozvoliti ulazak u zemlju, bez ograničenja, građanima Srbije, kao i Severne Makedonije i Albanije, saopštilo je Ministarstvo unutrašnjih poslova te zemlje.\nKako se navodi na sajtu Ministarstva unutrašnjih poslova Nemačke, ove zemlja je primenila i ažurirala restriktivne mere za ulazak u zemlju, na osnovu preporuke Saveta Evropske unije.\n18.06.2021. u 20:53\nSmanjenje nezaposlenosti izgledno… Bežanija iz “ekonomskog tigra” se nastavlja.


Srećković: Srbija matica i Srbima iz regiona - Vijesti.me\nSrećković: Srbija matica i Srbima iz regiona\nPosebno je istaknuta potreba očuvanja nacionalnog identiteta srpskog naroda u cijelom svijetu.\nFoto: Flickr Autor: Vesna Rajković\nOčuvanje srpskog jezika i ćiriličnog pisma u svijetu je jedan od osnovnih ciljeva Nacionalne strategije očuvanja i jačanja odnosa matične države i dijaspore, koju je usvojila Vlada Srbije.\nStrategija predviđa da Srbija bude stožer i tačka okupljanja cjelokupnog rasijanja i da gradi najbliže moguće odnose ekonomske, kulturne i političke saradnje sa blizu četiri miliona ljudi koji žive u cijelom svijetu.\n"Naš cilj je da pokušamo da ogromne potencijale našeg rasijanja iskoristimo za potrebe unutrašnje i spoljne politike i ekonomskog razvoja Srbije, ali i da ostvarimo istorijsko pomirenje različitih djelova jednog istog naroda", kazao je srpski ministar za dijasporu Srđan Srećković.\nStrategijom je predviđeno da je Srbija matična država svih njenih državljana koji žive u inostranstvu i Srba u regionu, kao i pripadnika srpskog naroda iseljenika sa teritorije Srbije i iz regiona i njihovih potomaka.\nStrategijom je posebno istaknuta potreba očuvanja nacionalnog identiteta srpskog naroda u cijelom svijetu.\n"Posebno ističem zalaganje za očuvanje srpskog jezika i ćiriličnog pisma u našem rasijanju", rekao je Srećković.\nAko Srbima u Crnoj Gori, Crna Gora nije matica, onda ni Crnogorcima u Srbiji, Srbija ne treba biti matica, kraj price.


Završen Big Deal projekat - Domino Magazin\nNaslovna Bizz Buzz Završen Big Deal projekat\nPosle šest meseci jedinstvene prakse i sticanja novog znanja, 12 najboljih studenata Pravnih fakulteta u Beogradu i Kragujevcu, odmerilo je svoje snage u velikom finalu Big Deal projekta.\nBig Deal, kao jedinstveni case study (studija slučaja) iz oblasti kompanijskog prava, predstavlja simulaciju kupoprodaje privrednog društva gde su studenti podeljeni u dva tima imali prilike da pokažu svoje pravničko i pregovaračko znanje koje su stekli tokom perioda priprema.\nAsistenti Pravnog fakulteta u Beogradu i Kragujevcu, kao i iskusni advokati iz advokatske kancelarije Janković, Popović & Mitić iz Beograda, edukovali su studente kroz mentorski rad i podelili sa njima znanje bazirano na bogatom iskustvu u oblasti kompanijskog prava.\n“Zadovoljstvo nam je da vidimo konačan rezultat zajedničog rada i prikazano znanje studenata bazirano kako na teoriji tako i na praksi koju su sa njima podelili advokati naše kancelarije” izjavio je Nikola Janković, Stariji partner advokatske kancelarije Janković, Popović i Mitić. “Čestitamo timovima jer su na najbolji način predstavljali svoje fakultete. Oba tima su pokazala odlično znanje i verujem da su pred svim studentima uspešne karijere u oblasti kompanijskog prava.”\nBig Deal projekat ima za cilj da edukovanje mladih pravnika podigne na viši nivo od čega će korist imati fakulteti koji će omogućiti svojim studentima jedinstvenu praksu sprovedenu od strane vrhunskih advokata, studenti koji će znati kakvi ih poslovi očekuju u budućnosti i kako da se nose sa poslovnim izazovima, kao i poslodavci koji će sa tržišta rada moći da zaposle spremnije kadrove koji tek započinju svoje karijere.\n“Big Deal projekat predstavlja odličnu ideju kako dodatno razviti i približiti studentima praksu iz oblasti kompanijskog prava već tokom studiranja. Ovakvim projektom studentima se definitivno pruža dodatno znanje i jedinstveno iskustvo” izjavio je Borko Mihajlović asistent Pravnog fakulteta u Kragujevcu. “Na finalu ovog projekta smo zaista videli koliko su studenti napredovali sa znanjem i na koji način im je ova jedinstvena praksa pomogla.”\n“Znanje koje su studenti za šest meseci stekli u okviru Big Deal projekta, koristiće im sigurno ne samo na fakultetu prilikom završavanja studija, nego i prilikom zapošljavanja i na početkuprofesionalne karijere”, izjavila je Jelena Lepetić asistent Pravnog fakulteta u Beogradu.” Nadam se da će Big Deal projekat postati praksa u našoj zemlji i da će i buduće generacije studenata imati priliku da učestvuju u ovom projektu”\nBig Deal 2012 je svečano zatvoren panelom “Profesionalne mogućnosti po dobijanju diplome” gde su studenti imali prilike da čuju od naših istaknutih stručnjaka iskustva iz njihove karijere kao i ideje kojima bi mogli da se vode po završetku fakulteta. Panelisti su bili: Nikola Janković iz advokatske kancelarije Janković, Popović i Mitić, Dušan Protić pomoćnik ministra u ministrastvu spoljne i unutrašnje trgovine i telekomunikacija, Oliver Živković advokat i Marijana Poznan, šef pravne službe Fresenius Medial Care Srbija.\nNajavljen je i Big Deal projekat za sledeću godinu koji ima još ambiciozniji cilj da se ovaj projekat u perspektivi podigne na regionalni nivo. Dva najbolja učesnika, dobila su mogućnost da dodatnounaprede svoje znanje kroz tromesečnu praksu u advokatskoj kancelariji Janković, Popović i Mitić.\nPrethodni članakSreća je precenjena\nSledeći članakPileće grudi u sosu od limuna


► Stefan Janjić: Premijerka povlašćena, dok LGBT zajednicu tabloidi linčuju\nUrednik portala Fake News Tragač Stefan Janjić izjavio je da je LGBT zajednica i dalje laka meta za domaće tabloide, za razliku od predsednice Vlade Srbije Ane Brnabić, koja je "primer povlašćene elite", koju izrazito anti-LGBT mediji "tolerišu zarad političkih interesa".\n"Ona (Ana Brnabić) se spominje u izuzetno pozitivnom kontekstu, uvek otvara neke fabrike, uvek su blagonakloni prema njoj, čak i kada izveštavaju da se negde pojavila sa svojom devojkom. Nasuprot tome, ostatak LGBT zajednice, koji nema tu vrstu zaštite i imuniteta, izložen je najgoroj vrsti medijskog linča koji se ponavlja barem jednom mesečno", rekao je Janjić za Vojvodjanski istraživačko-analitički centar (VOICE, www.voice.org.rs).\nNa pitanje kakvo je stanje u tabloidima zemalja regiona, on je rekao da je "komšijska medijska scena znatno pristojnija".\n"Nema šanse da će se na naslovnoj strani Dnevnog avaza ili Jutarnjeg lista pojaviti takva psovka kao na naslovnici Informera ili Srpskog telegrafa. Naša scena se unazadila i mislim da je uticala i na čitaoce, na opštu kulturu javnog dijaloga i biće zaista potrebne godine da se popravi. Vi možete da gradite medijski profesionalizam godinama, ali to se može srušiti u jednom danu", kazao je Janjić.\n"Bojim se da se kao društvo sve više pretvaramo u rijaliti-zajednicu, bilo kao akteri ili kibiceri opijeni satisfakcijom da i od nas ima nesrećnijih, neobrazovanijih, netolerantnijih, sa nadom da ćemo i mi naći utabanu prečicu do uspeha. Zato se ovde lako primaju spinovi, teorije zavere i lažne vesti", kazala je Višnjić.\nstefan Janjić /\n16.08.2018, 12:11h Bojan Preporuči


Dom za stare kao rešenje za obolele od demencije\nIzvor: Radio Televizija Vojvodine, 23.Okt.2019, 12:04\nPojava demencije kod starih lica je teška za funkcionisanje današnje porodice koja živi užurbanim životom, tim pre jer simptomi bolesti podrazumevaju zavisnost od konstantne tuđe brige i pomoći. Jedan od razloga za smeštanje osoba u dom za stare je demencija.\nMeđutim, kako oboleli moraju imati human i specifičan tretman, većina državnih domova za smeštaj starih i nemoćnih lica nema posebna odeljenja, a liste čekanja i dalje postoje za one ustanove koje imaju kapacitete, >> Pročitaj celu vest na sajtu Radio Televizija Vojvodine << dok one koje nemaju rade po principu dnevnog boravka. Statistike kažu da desetina stanovništva starijeg od 65 godina u našoj zemlji boluje od nekog vida demencije.\nSmeštaj dementnih lica uglavnom je realizovan kratkoročnim rešenjima u vidu finasiranih projekata dnevnog boravka ili pomoći u kući ističu u Domu za stare i penzionere u Apatinu i dodaju da je zahteva sve više i da su neophodni konkretniji koraci u pružanju adekvatne socijalne zaštite.\n"Ustanove imaju ograničene kapacitete i imaju svoje probleme u zbrinjavanju tih korisnika, jer svaka bolest ima svoje specifičnosti. Ustanove ne mogu uvek adekvatno da odgovore, jer postavlja se pitanje i bezbednosti i dostojanstva takvih korisnika. Generalno imamo jako malo usluga koje su namenjene dementnim korisnicima", kazala je Slađana Šušnjar, direktorica Doma za stare i penzionere u Apatinu.\nSrodnici često nisu u stanju da odgovore na specifične potrebe obolelog od demencije.\n"Porodice često predlažu da bi njima puno značio i kratkotrajni smeštaj dva do trid ana ili nedelju dve gde bi oni mogli da se oporave i da se posvete nekim drugim zadacima, porodici", rekla je Šušnjar.\nKako se brojni pacijenti iz Apatina i okoline upućuju prema Subotici, potrebe za smeštaj korisnika su sve veće, ističu u subotičkom Gerontološkom centru, dodajući da listi čekanja ima, jer je zahteva sve više iz svih okruga upravo zbog specijalizovanih standarda za dementne kojih je 30 odsto u ovom centru.\n"Ako govorimo o 530 korisnika svakodnevno koji su u Gerontološkom centru, a najmanje 30 odsto jesu osobe koje imaju neki vid demencije, govorimo o značajnom broju ljudi. Za njih su neophodni, pre svega adekatni prostorni uslovi, to prvo ne mogu biti prostori na sprat već isključivo prizemni i pod fizičkom kontrolom", izjavio je dr Nenad Ivanišević, direktor Gerontološkog centra Subotica.\nU Pokrajinskom sekretarijatu za socijalnu politiku, demografiju i ravnopravnost polova ističu da "još uvek nisu propisani standardi, pa se ne može govoriti o ispunjenosti uslova u bilo kojoj ustanovi. Kada je u pitanju demencija (bez obzira na uzrok), te ustanove u najvećoj meri vode računa o bezbednosti osoba".


Izrada klimatske strategije verovatno u junu - Stakleno Zvono e-TV magazin\nby Stakleno Zvono · April 24, 2016\nIzrada strategije borbe protiv klimatskih promena u Srbiji trebalo bi da počne junu i predstojeći izbori neće uticati na to – rekla je 22. aprila zvaničnica Ministarstva poljoprivrede i zaštite životne sredine Danijela Božanić.\nNa skupu o toj strategiji i pratećem akcionom planu ocenjeno je da je potrebno uključiti sve zainteresovane strane u njihovu izradu i i to još na početku procesa. Na skupu je istaknut i značaj Pariskog klimatskog sporazuma kao ugovora koji donosi nove obaveze ali i načine za borbu protiv klimatskih promena.\nStručnjak za energetiku Aleksandar Kovačević je ukazao da se u svetu dešavaju krupne promene na tržištu fosilnih goriva i energetski intenzivnih proizvoda, ali da srpska ekonomska politika to još nije prepoznala.\nPoslednja informacija koju imam jeste da bi već početkom juna trebalo da se počne sa pripremom strategije i nema razloga da verujem da će izbori nešto da promene – rekla je Božanićeva na skupu o strategiji i akcionom planu za borbu protiv klimatskih promena u Srbiji. Sada stvari zavise od Delegacije EU u Srbiji koja pruža podršku procesu izrade strategije – dodala je ona\nRanije je bilo najavljeno da će izrada strategije početi u prvoj polovini ove godine i da je cilj da bude usvojena do kraja 2019. godine.\nBožanićeva je ocenila da strategija borbe protiv klimatskih promena mora biti vodeća politika koju će prepoznati različiti sektori, što sada nije slučaj.\nBorba protiv klimatskih promena i dalje ne kreira već prati sektorske politike, što nije samo slučaj kod nas – rekla je ona i dodala da je bitno da se u radi analiza troškova i koristi i da integracija u EU ne sme biti jedini podstrek na tom putu.\nOna je dodala da energetika možda jeste glavni oponent toj politici ali da je bar prepoznaje dok drugi sektori uopšte ne dovode sebe u vezu s tim pitanjem. Ocenila je i da je stručna pomoć dobrodošla kao i da bez lokalne samouprave nema sprovođenja klimatske politike.\nAleksandar Macura iz RES fondacije je istakao da je važno omogućiti učešće svih zainteresovanih strana u izradi tog dokumenta i da se sada prvi put pruža prilika da se to učini na samom početku. Dodao je da se razmatra mogućnost stvaranja mehanizma koordinacije koji bi omogućio nacionalni dijalog.\nNa skupu je ocenjeno da Pariski klimatski sporazum predstavlja početak nove ere i da predviđa nove obaveze i načine borbe protiv klimatskih promena. U sedištu UN u Njujorku će 22. aprila biti održana ceremonija potpisivanja Sporazuma o borbi protiv klimatskih promena, kojoj će prisustvovati i predsednik Srbije Tomslav Nikolić.\nPariski sporazum predstavlja početak nove ere – rekla je Danijela Božanić i dodala da sporazum donosi “nove prakse, tehnologije i zanimanja”.\nViši gostujući istraživač Oksfordskog instituta za energetiku Aleksandar Kovačević je rekao da potpisivanje Pariskog klimatskog sporazuma označava prelazak sa “tehničkog terena” gde je postojala dilema o poreklu i uticaju klimatskih promena na pravni i ekonomski teren borbe protiv klimatskih promena.\nImamo jasnu međunarodnu obavezu i manje-više jasne ekonomske alate, imamo rokove i jasno deifnisane obaveze. Sporazum će promeniti način na koji se mogu ostvariti obaveze iz Ugovora o Energetskoj zajednici, kao što su povećanje udela obnovljivih izvora energije ili primena evropskih ekoloških direktiva u energetici,– rekao je Aleksandar Kovačević, i dodao da će Srbija morati da razmotri nova rešenja za ostvarivanje tih obaveza.\nOn je podsetio da će naredna vlada koja će biti formirana posle izbora 24. aprila morati da se pozabavi tim obavezama Energetske zajednice jer rokovi dospevaju tokom njenog mandata.\nVelike promene na tržištu fosilnih goriva\nKovačević je istakao da su na tržištu foslinih goriva i energetski intenzivnih proizvoda nastupile krupne promene, uključujući odluke o obustavljanju finansiranja iz javnih fondova postrojenja na fosilna goriva, pad potražnje i raskidanje istorijske veze između ratova na Bliskom istoku i cene nafte.\nOn je ocenio da je „ta promena za zemlje Balkana izuzetno važna”, ali da srpska ekonomska politika nije primetila tu promenu, osim u pojedinačnim slučajevima.\nKovačević je ukazao i da balkanske zemlje več decenijama neguju doktrinu ekonomskog razvoja koji se zasniva na ideji da se sa niskom produktivnšću i lošim resursima mogu izvoziti energetski intenzivni proizvodi dok su njihove cene u svetu visoke.\nKada više nisu visoke onda ove zemlje Blakana nemaju šta da rade. Njihova konkurentnost u spoljnoj trgovini dramatično pada – dodao je on.\nTags: Delegacija Evropske unije u SrbijienergetikaEurAktivfosilna gorivaizrada strategijeklimatske promeneMinistarstvo poljoprivrede i zastite zivotne sredinePariski sporazumStrategija borbe protiv klimatskih promena\nNext story Zbunjujuće oznake za energetsku efikasnost u EU


Strožija kontrola i besplatna dostava hrane i lijekova za penzionere u Laktašima\n109\tObjavljeno 25 mart 2020\nIz Opštine Laktaši poručuju da od prvog dana prate sve mjere koje je donosio Štab za vanredne situacije Gradske uprave Banjaluka, i u skladu sa tim i trenutnom epidemiološkom situacijom usvajaju mjere, ograničenja i zabrane rada.\nNačelnik opštine Laktaši Ranko Karapetrović donio je Odluku kojom je odobrio novčani iznos od 7.400 konvertibilnih maraka JU Dom zdravlja ''Dr Mladen Stojanović'' Laktaši, za nabavku zaštitne opreme.\n''Odmah po stupanju na snagu mjera koje se tiču organizacije rada ustanova primarne zdravstvene zaštite, posjetili smo Dom zdravlja, te tom prilikom razgovarali sa direktoricom o načinu organizovanja rada u vanrednim uslovima i potrebama ove ustanove kada je u pitanju zaštitni materijal, maske, rukavice, odijela'', rekao je Karapetrović.\nOn dodaje, da kako bi se obezbijedila adekvatna zdravstvena zaštita za sve građane, a zdravstveni radnici neometano radili posao u ovoj nezahvalnoj situaciji, skromnom donacijom je omogućena nabavka dodatnog zaštitnog materijala u skladu sa iskazanim potrebama.\nKarapetrović je istakao da je Opština spremna da se suoči sa trenutnim problemom i da se zajedničkim snagama mora prevazići problem epidemije.\n''Ovo nije jedina donacija koju smo do sad uručili Domu zdravlja, ali nije ni posljednja, tu smo da se pomažemo i da se zajedno izborimo sa ovim virusom koji je, nažalost, zahvatio i našu zemlju'', dodao je.\nPovodom novonastale situacije, Opština Laktaši je organizovala preko JU Centar za socijalni rad i u saradnji sa Savjetima mjesnih zajednica, aktivnosti pružanja pomoći i podrške najugroženijim stanovnicima opštine koji nisu u mogućnosti da se kreću ili da sebi nabave osnovne životne namirnice kao i neophodne lijekove.\nKako poručuju, Štab za vanredne situacije opštine Laktaši, redovno održava sjednice, na kojima se donose mjere sa ciljem zaštite stanovništva od širenja korona virusa, a zaključno sa jučerašnjim danom, na području Laktaša je pod nadzor stavljeno 300 lica, 170 je u kućnoj izolaciji, a šest osoba je pozitivno na virus korona.\nInspekcijska služba i Komunalna policija redovno vrše kontrolu poštovanja restriktivnih mjera, koje su donesene na Štabu za vanredne situacije, te propisane Naredbom načelnika, sa ciljem sprječavanja daljeg širenja korona virusa. Takođe, redovno se vrši dezinfekcija svih javnih površina i ustanova.\n''Svi poslovni subjekati kojima su uvedena ograničenja, pridržavaju se propisa. Takođe, poslovni objekti, koji su i dalje u radnom režimu, pridržavaju se Naredbe o ograničenom ulasku u objekte i pojačanim mjerama dezinfekcije'', objasnio je.\nOn je dodao da je pojačana kontrola inspekcijskih organa i komunalne policije, koji rade u dvije smjene, te da za sad nema kršenja naredbi.\n''Gotovo svakodnevno sazivamo sjednice Štaba za vanredne situacije na kojima razmatramo trenutnu epidemiološku situaciju i mjere koje se tim povodom preduzimaju, a građanima i dalje apelujem da se pridržavaju mjera, u cilju sprječavanja širenja virusa, te da svi djelujemo odgovorno i prema sebi i prema drugima'', kaže on.\nPreduzete potrebne mere\nRanko Karapetrović: Opština Laktaši striktno preduzima sve mjere u skladu sa zaključcima izdatim od strane Republičkog štaba za vanredne situacije, Vlade republike Srpske, Ministarsva zdravlja i Instituta za javno zdravstvo Republike Srpske, a koji se tiču sprovođenja mjera za reagovanje na pojavu bolesti izazvane novim virusom korona (COVID-19) u Republici Srpskoj.\nStrožija kontrola i besplatna dostava hrane i lijekova za penzionere\nKomunalnoj policiji i inspekciji, Štab za vanredne situacije u Laktašima, naložio je da i dalje striktno kontrolišu osobe koje su stavljene u režim izolacije. Inspektori će to obavljati danju, a policija noću.\n''Osobe preko 65 godina, i druge osobe u izolaciji, upućene su na lične kontakte sa marketima „Fortuna“ koji će obezbijediti besplatnu dostavu namirnica. Zadužen je Dom zdravlja da pripremi uputstvo i proceduru za dostavljanje lijekova ugroženim te osobama starijim od 65. godina, a koji se izdaju prema receptu ljekara'', zaključio je Štab za vanredne situacije.\nDom zdravlja će od danas ponovo biti reorganizovan, zbog potrebe slanja ljekarskih timova na dežurstva u karantin na graničnom prelazu Gradiška.\nPrema podacima Štaba za vanredne situacije, u posljednja 24 časa, 183 osobe u kućnoj izolaciji, 85 osoba je u izolaciji jer su bili u kontaktu sa potvrđenim slučajevima na virus korona, pod zdravstvenim nadzorom je 312 osoba. U ovoj opštini sada ukupno ima sedam osoba pozitivnih na korona virus.\n''Prema izvještajima sa terena, iznesenih od strane komunalne policije, inspekcije i policije, svi se pridržavaju izdatih mjere'', izjavio je Ranko Karapetrović, komandant Štaba za vanredne situacije Laktaši.


Brisel je konačno reagovao na izjave iz Prištine, ali znam da Kurtija to ne dotiče – Srbija NASA Zemlja\nBrisel je konačno reagovao na izjave iz Prištine, ali znam da Kurtija to ne dotiče\nby srbijanasazemlja March 26, 2021, 11:04 am 1.7k Views\nKonačno je Brisel reagovao na neku izjavu albanskih političara iz Prištine koji skoro svakodnevno govore da dijaloga sa Beogradom neće biti, kao ni Zajednice srpskih opština (ZSO), izjavio je danas predsednik Narodne skupštine Ivica Dačić.\nPremijer privremenih prištinskih institucija Aljbin Kurti dobio je opomenu iz Brisela zbog načina na koji je predstavio principe za dijalog s Beogradom, kojima je odbacio, a čak i ismejao Zajednicu srpskih opština.\n– Mi smo zadovoljni što je Brisel reagovao, ali trebalo bi da reaguju uvek kada se ovakve stvari dešavaju – rekao je Dačić za TV K1.\nOn je, međutim, dodao da opomena iz Brisela Kurtija ne dotiče, jer mu, kako je rekao, očigledno neko suflira šta da priča.\n– To su takođe delovi međunarodne zajednice, samo to nije Brisel, ali isto tako ti što mu šapuću, jesu u okviru EU – naglasio je Dačić.\nUkazuje da se realizovanje onoga što je dogovoreno Briselskim sporazumom ne odnosi samo na Beograd, već, podseća, da je taj sporazum potpisala i tadašnja šefica diplomatije EU Ketrin Ešton i da se odnosi i na Brisel.\nTakvim izjavama, kaže Dačić, Priština pokazuje da ih Briselski sporazum i Brisel ne interesuju.\nTadić: I danas bih doneo iste odluke o Hagu\nby srbijanasazemlja June 13, 2021, 12:58 pm\nMeđuvladina konferencija delimično priznanje rezultata\nby srbijanasazemlja June 13, 2021, 12:25 pm\nby srbijanasazemlja June 13, 2021, 11:52 am\nMilić: Ne verujem da Kosovo, i zaobilazno, može brzo u NATO\nby srbijanasazemlja June 13, 2021, 10:49 am\nPetković: Kurti poslednji ima pravo da optužuje za genocid\nby srbijanasazemlja June 12, 2021, 5:22 pm\nKuper: Pentagon želi još veću saradnju sa Srbijom\nby srbijanasazemlja June 12, 2021, 4:50 pm\nU ustanovama socijalne zaštite 12 zaraženih\nLideri G7 poslednjeg dana samita usredsrediće se na klimu\nNedimović: Brzom reakcijom protivgradnih centara sprečena veća šteta od grada\nIrinej Bulović: Živi jezik živog naroda dugovečniji od dekreta\nAKTUELNO: Sve manje obolelih u kovid bolnicama, sutra o mogućem popuštanju mera


Izrael će odrediti konačne granice do 2010. godine - Kozarac.ba\nPrijelazni izraelski premijer Ehud Olmert sačiniće konačne izraelske granice na temelju sporazuma s Palestincima ili jednostranim povlačenjem s okupirane Zapadne obale, javile su u četvrtak novine “Jerusalem Post”.\nNovine su navele Olmertove riječi kako namjerava da u naredne četiri godine “dođe do trajnih izraelskih granica kojima bismo bli odvojeni od većine palestinskog stanovništva”, prenosi Reuters. Očekuje se da Olmertova stranka Kadima, favorit na općim izborima 28. marta, predvodi novu izraelsku koalicijsku vladu.\nOlmert je izjavio novinama kako će dati palestinskim vlastima predvođenim militantnom grupom Hamas “razuman” vremenski period da prizna Izrael, odrekne se terorizma, razoruža i podrži prijelazne mirovne sporazume.\nHamas je u procesu formiranja vlade nakon uvjerljive pobjede na palestinskim parlamentarnim izborima 25. januara.\n“Mi ćemo čekati, ali nećemo čekati vječno”, navode novine Olmertove riječi iz izvadaka intervjua koji će u potpunosti biti objavljen u petak.\n“Ukoliko nakon razumnog vremenskog perioda postane jasno da Palestinska samouprava nije spremna prihvatiti te principe, mi ćemo trebati početi da djelujemo”, navode novine njegove riječi.\nIzrael tvrdi kako neće pregovarati s Hamasom, koji se zakleo na uništenje jevrejske države i izveo je skoro 60 samoubilačkih bombaških napada protiv Izraela otkako je palestinski ustanak počeo 2000. godine.\nKonačne granice će biti uspostavljene nakon internog dijaloga u Izraelu i konsultacija s međumnarodnom zajednicom, navode novine Olmertove riječi.\nOlmert, koji predvodi Kadimu otkako je premijer Ariel Sharon pretrpio moždani udar 4. januara, nagovijestio je kako će evakuirati izolirana naselja sa Zapadne obale istovremeno zadržavajući čvrstu izraelsku kontrolu nad velikim blokovima naselja.\nVodeći Olmertov savjetnik za sgurnost Avi Dichter izjavio je u ovoj sedmici kako bi vlada pod vodstvom Kadime mogla jednostrano evakuirati takva izolirana naselja ukoliko mirovni napori ostanu zamrznuti.\nNa osnovu Dichterovog plana doseljenici bi bili prebačeni u velike blokove naselja poput Maale Adumima u blizini Jerusalema, koji Izrael nastoji uključiti unutar svojih trajnih granica.


26.12.2011. 11:20h Ažurirano: 26.12.2011. 11:20h\nKada početkom narednog mjeseca iz brodogradilišta u Šangaju gdje se privodi kraju njegova izgradnja, isplovi na svjetska mora, prvi brod nazvan „Kotor“ nove pomorske kompanije „Crnogorska plovidba“ (CP) mogao bi se ubrzo sresti sa „duhovima“ stare „Jugoslovenske oceanske plovidbe“ na čijem poslovnom zgarištu je i nastala CP.\nNaime, svjetskim morima i dalje, osam godina nakon što je „Jugooceanija“ prodala posljednje plovilo iz svoje nekada moćne flote, plovi još šest nekadašnjih kotorskih trgovačkih brodova – „Durmitor“, „Radnik“ „Pomorac“, „Boka“, „Kupres“ i „Pelinovo“ još dobro služe svoje strane vlasnike.\nVećina njih danas je u kineskim rukama, neki čak i najveći dio svojih plovidbi obavljaju na području jugoistočne Azije, pa se možda novi „Kotor“ na svom prvom komercijalnom putovanju negdje na Pacifiku, Indijskom okeanu ili Južnokineskom i Žutom moru, sretne sa svojim „precima“ iz sada već istorije bokeljskog i kotorskog pomorstva.\nNa kineskoj strani sada je „Durmitor“, nekadašnji „Jugooceanijin“ polukontejnerski brod od 17.400 tona, građen daleke 1982. godine u tadašnjoj Istočnoj Njemačkoj. Ovaj brod danas pod imenom „Unitec“, dio je flote kineske kompanije „Adani Shipping“ iz Daliana, a na krmi vije zastavu Hong Konga.\n"Saframarine Angola", nekadašnji "Kupres"\nU rukama kineskih brodovlasnika iz hongkonške kompanije „Kaishan Shipping“ je i nekadašnji „Jugoooceanijin“ balk-kerijer „Radnik“ od 30.850 tona, izgrađen 1984. u Velikoj Britaniji koji sada plovi pod imenom „Kai Shun“, ali je registrovan u Panami.\nPanamsku zastavu na krmi vije i nekadašnji polukontejnerski brod „Boka“ od 18.160 tona, izgrađen 1987. u Istočnoj Njemačkoj. Bivša „Boka“ sada je dio flote kineske kompanije „NASCO“ iz Nankinga, a aktuelni vlasnik brodu je dao vrlo komplikovano ime „Xiang Hua Men“.\nOdluke "mudrog rukovodstva"\nZanimljivo da su u jednom periodu „Jugooceanijom“, koja je bila većinom kapitala državna firma, upravljali kadrovi koje je na najodgovornije funkcije postavljala upravo Vlada Crne Gore.\nPod njihovim „mudrim rukovodstvom“, posebno bivšeg generalnog direktora Milivoja Jaukovića i dugogodišnjeg predsjednika Upravnog odbora, visokog funkcionera DPS-a Miodraga Vukovića, „Jugooceanija“ je izgubila sve što su prethodno decenijama mukotrpno stvarale generacije njenih pomoraca i radnika u komercijali – kompletnu flotu od 22 broda, većinu vrijednih i reprezentativnih nekretnina u zemlji i inostranstvu, te gomile novca koje je firma imala po svojim računima.\nNekadašnja "Boka", dio flote kineske kompanije\nZa štetu koja se mjeri sa nekoliko stotina miliona eura, do danas, međutim, niko nije odgovarao iako manjinski akcionari – bivši pomorci i radnici „Jugooceanije“ koji su imali 47 odsto kapitala te firme, to uporno već godinama zahtijevaju od istražnih i policijskih organa.\nZanimljivo, neke od posljednjih „zdravih para“ iz „Jugooceanije“ otišle su upravo na formiranje nove kompanije „Crnogorska plovidba“ kojoj je Vlada dodijelila 6,5 miliona eura zarađenih od prodaje upravne zgrade „Jugooceanije“ u Kotoru Ircima 2007. godine.\nJoš interesantnije, Vlada danas „Jugooceaniju“ tereti za 1,365 miliona eura od upravo tog novca koje je CP naknadno „pozajmila“ „Jugoooceaniji“ u maju i junu 2008, i to „na osnovu zaključaka Vlade, a radi rješavanja socijalnog programa radnika „Jugooceanije“.\n„Jugooceanija“ mora Vladi da vrati svoje pare koje joj je Vlada prethodno uzela i dala CP, a ova onda djelimično vratila da bi otpušteni radnici „Jugooceanije“ dobili otpremnine. Računica apsurda, ravna onoj da niko nije odgovoran što je uništena pomorska kompanija koja je bila obnovitelj bokeljskog pomorstva u 20. vijeku i jedan od najvećih brodara u bivšoj SFRJ – dok nijesu došli „mladi, lijepi i pametni“....\nCrnogorska plovidbaPomorska blokada GazeJugooceanija


Spoljnotrgovinska razmena Ćuprije 50 odsto veća nego lane\nTanjug 13. avgusta 2018. 15:22\nĆUPRIJA, 13. avgusta (Tnjug) – Privreda opštine Ćuprija, u prvom polugodištu, ostvarila je spoljnotrgovinsku razmenu sa svetom u iznosu 14,142 miliona evra, preko 50 odsto veću nego lane u istom periodu.\nIzvoz je iznosio 9,296 miliona evra, a uvoz 4,846 miliona, i pokrivenst uvoza izvozom je 191,8 odsto, izjavio je danas direktor Regionalne privredne komore za Šumadijski i Pomoravski okrug Predrag Lučić.\nLučić je, na konferenciji za medije u Ćupriji, istakao da je privreda ove opštine „ostvarila ogroman skok izvoza i značajan spoljnotrgovinski suficit i tako postala veliki neto izvoznik“.\nOno što je posebno važno, a to je da je ovaj spoljnotrgovinski suficit „više od pet puta veći od ostvarenog prošle godine“, istakao je Lučić.\n„Ključni pokazatelji je ogroman skok izvoza“, rekao je Lučić.\nPrivreda Ćuprije najviše je izvozila u Tursku, blizu 40 odsto, Češku i Crnu Goru, precizirao je Lučić.\nOn je dodao da je za ovako dobre rezultate u privredi, uz mere Vlade Srbije, zaslužan i menadžerski tim Skupštine opštine Ćuprija na čelu sa predsednikom opštine Ninoslavom Erićem.\nPlanovi za uvođenje najdužeg komercijalnog putničkog leta\nOtvorena najveća garaža za bicikle na svetu\nOtvorena 20. “Srbobranska brazda“\nPropao plan za spas Aluminij-a?\nSoliter u Pekingu prodat online za 734 miliona dolara\nMonasi iz pulskog samostana zarađuju naplatom parkinga\nKAS: Uvoz iz Srbije pao ispod jednog procenta\nTraži se adekvatan brod za liniju Bar-Bari\nNajradikalniji predlog: U penziju tek sa 75 godina\nDrastičan pad cena nafte zbog kontratarifa Kine\nTramp: Američke kompanije da nađu alternativu Kini\nPale cene kukuruza, soje – niska cena suncokreta\nSoftver pronašao 4,8 milijardi dinara manjka, idu prijave\nNova srpska firma kreće u osvajanje tržišta video-igara


Prirodno-matematički fakultet > Vesti > Najave > Humanitarne večeri\nSAD ZNATE ŠTA ĆETE RADITI U FEBRUARU – “VREME JE ZA VINO” I “VEČE SA DRAKULOM”\nVeć više od 10 godina, studenti III godine hotelijerstva, Departmana za geografiju, turizam i hotelijerstvo PMF-a u Novom Sadu, u okviru predmeta Animacija i logistika u turizmu, organizuju humanitarne tematske večeri.\nPred nama su i ove zime dva humanitarna projekta:\nPrvog februara, u susret Danu vina i ljubavi, svi ljubitelji vina moći će da uživaju u degustaciji izabranih vina koje će prezentovati somelijeri iz Udruženja somelijera Srbije, kao i kulturno-zabavnom programu uz osvrt na istorijat i nastanak vinarstva u Srbiji, a sve u okviru manifestacije – IT’S WINE O’CLOCK!\nUlaznicu po ceni od 800,00 dinara možete obezbediti putem broja 069/630329 u periodu od 16 do 20h svakog dana (Ana Savić).\nSva sredstva biće donirana udruženju "Plavo Srce 021" (http://www.plavosrce.org/) za pomoć deci i roditeljima dece obolele od dijabetesa.\nCena ulaznice za “Veče sa Drakulom” je 1000,00 dinara, a kontakt za rezervacije je 069/2671995 (Bernarda Dekić).\nDo sada je organizovano blizu 40 sličnih projekata, a ukoliko želite da se podsetite detalja, evo gde možete: http://www.dgt.uns.ac.rs/page.php?41.


GENIJALNA AKCIJA ASS\nGENIJALNA AKCIJA ASS\nOrganizuje se besplatna porodična trka!\nU okviru organizacije Prvog Serbia marathona, početkom proleća, u nedelju 31. marta, na Dorćolu u BRC Runners Hub, Atletski savez Srbije organizuje besplatnu trku za sve porodice u Beogradu.\nDužina staze je 3 kilometra i svi učesnici mogu da je pretrče ili prehodaju. Nagrada za porodicu koja prva zajedno prođe kroz cilj jeste besplatna startnina za Serbia marathon u novembru 2019. godine. Pored najbrže, biće nagrađene i najbrojnija, te najoriginalnija porodica sa najlepšim dresovima ili navijačima.\nDa je u pitanju dugoročni projekat Atletskog saveza Srbije, potvrdio je i generalni menadžer Serbia marathona, Veroljub Zmijanac:\n- Imamo jednu hrabru ideju, a to je da do 2030. godine u svakoj porodici u Srbije imamo barem jednog člana porodice koji trči. Taj član je naš agent zdravog života i to može biti bilo tata koji igra fudbal sa drugarima, mama triatlonka ili dete koje je u sistemu takmičarskog sporta. Na taj način imaćemo Srbiju u kojoj ne 7.000 nego 70.000 ljudi trči i nas 700.000 koji se redovno bavimo fizičkom aktivnošću. To je naš cilj: 10% Srbije koja se redovno bavi sportom.\nASS neće ograničavati niti proveravati ko čini porodicu. Na trci je dozvoljeno učestvovanje svima koji žele da budu u pokretu zajedno sa svojim najbližima. Osobe u invalidskim kolicima, mame i tate sa bebama, vlasnici pasa sa kucama mogu završiti trku na 3 km i zajedno provesti kvalitetno vreme.


Lista predstavnika/predstavnica nevladinih organizacija koji/koje su predloženi/predložene\nLista predstavnika/predstavnica nevladinih organiz...\nLista predstavnika/predstavnica nevladinih organizacija koji/koje su predloženi/predložene za člana/članicu Komisije za praćenje sprovođenja Strategije socijalne inkluzije Roma i Egipćana u C\nObjavljeno: 27.09.2021. • 13:15 Autor: Ministarstvo pravde\nNa osnovu člana 8 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG”, broj 41/18), Ministarstvo pravde, ljudskih i manjinskih prava objavljuje:\nListu predstavnika/ica nevladinih organizacija koji/e su predloženi/predložene za člana/članicu Komisije za praćenje sprovođenja Strategije socijalne inkluzije Roma i Egipćana u Crnoj Gori 2021 – 2025.\nNa osnovu Javnog poziva nevladinim organizacijama za predlaganje tri (3) predstavnika/predstavnice nevladinih organizacija za člana/članicu Komisije za praćenje sprovođenja Strategije socijalne inkluzije Roma i Egipćana u Crnoj Gori 2021 – 2025, koji je objavljen dana 09.09.2021. godine pod brojem 01-078/21-9231/2, predložen/predložena je:\nELVIS BERIŠA iz Podgorice, podržan od sljedećih nevladinih organizacija:\nNVO „Centar za omladinsku edukaciju“, sa sjedištem u Podgorici;\nNVO „Omladinski Romski Klub – Trebjesa“, sa sjedištem u Nikšiću;\nNVO Koalicija NVO „Romski forum za integracije“, sa sjedištem u Nikšiću;\nNVO „Romsko srce“, sa sjedištem u Nikšiću;\nNVO „35mm“, sa sjedištem u Podgorici;\nNVO „Inicijativa mladih za ljudska prava“, sa sjedištem u Bijelom Polju;\nNVO „Akcija za ljudska prava“, sa sjedištem u Podgorici;\nNVO „SISTEM“, sa sjedištem u Podgorici;\nNVO „JUVENTAS“, sa sjedištem u Podgorici;\nNVO „Koračajte sa nama – Phiren amenca“, sa sjedištem u Podgorici;\nNVO „Udruženje mladih sa hendikepom Crne Gore“, sa sjedištem u Podgorici;\nNVO „Asocijacija za demokratski prosperitet – ZID“, sa sjedištem u Podgorici;\nNVO „Forum MNE“, sa sjedištem u Podgorici;\nNVO „ Udruženje Egipćana“, sa sjedištem u Podgorici;\nNVO „CAZAS“, sa sjedištem u Podgorici;\nSAMIR JAHA iz Herceg Novog, podržan od sljedećih nevladinih organizacija:\nNVO „Udruženje za podršku Roma i Egipćana“, sa sjedištem u Beranama;\nNVO „Romi sa sjevera“, sa sjedištem u Bijelom Polju;\nNVO „Mladi Romi“, sa sjedištem u Herceg Novi;\nNVO „Klub kulture“, sa sjedištem u Bijelom Polju;\nNVO UOSI „Elipsa“, sa sjedištem u Bijelom Polju;\nNVO Centar za preduzetništvo – NGO „Enterprise“, sa sjedištem u Bijelom Polju;\nNVO „Romski pokret“, sa sjedištem u Bijelom Polju;\nNVO „Centar za građansko obrazovanje“, sa sjedištem u Podgorici;\nNVO „INSTITUT ALTERNATIVA“, sa sjedištem u Podgorici;\nNVO „Centar za razvoj NVO“, sa sjedištem u Podgorici;\nNVO „Centar za afirmaciju RE populacije – CAREP“, sa sjedištem u Nikšiću;\nAZRA HRAPOVIĆ iz Bijelog Polja, podržana od sljedećih nevladinih organizacija:\nNVO „Istraživački omladinski centar“, sa sjedištem u Kotoru;\nNVO „Manifest“ – B. Polje, sa sjedištem u Bijelom Polju;\nNVO „udruženje Omladinsko osnaživanje“, sa sjedištem u Beranama;\nNVO „Centar sjevera“, sa sjedištem u Bijelom Polju;\nNVO „IDENTITET“, sa sjedištem u Podgorici;\nNVO „Razvojni centar“, sa sjedištem u Bijelom Polju;\nNVO „Bjelopoljski demokratski centar“, sa sjedištem u Bijelom Polju;\nNVO „Centar kreativnih vještina“, sa sjedištem u Beranama;\nNVO „Omladinski informativni centar“, sa sjedištem u Bijelom Polju;\nNVO „Đakomo adriatic“, sa sjedištem u Bijelom Polju;\nNVO „Asistent“, sa sjedištem u Podgorici;\nFANA DELIJA iz Nikšića, podržana od sljedećih nevladinih organizacija:\nNVO „Centar za romske inicijative“, sa sjedištem u Nikšiću;\nNVO „LGBTIQ asocijacija KVIR MONTENEGRO“, sa sjedištem u Podgorici;\nNVO „Sigurna ženska kuća“, sa sjedištem u Podgorici;\nNVO „SOS Telefon za žene i djecu žrtve nasilja Nikšić“, sa sjedištem u Podgorici;\nNVO „SOS TELEFON ZA ŽENE I DJECU ŽRTVE NASILJA PG“, sa sjedištem u Podgorici;\nNVO „Ženska akcija“, sa sjedištem u Nikšiću;\nNVO Centar za bezbjedonosna, sociološka i kriminološka istraživanja Crne Gore „Defendologija“, sa sjedištem u Nikšiću;\nMILENA BEŠIĆ iz Podgorice, podržana od sljedećih nevladinih organizacija:\nNVO „Centar za demokratiju i ljudska prava“, sa sjedištem u Podgorici;\nNVO „Građanska alijansa“, sa sjedištem u Podgorici;\nIzvještaj o sprovedenim javnim konsultacijama - Zaštita lica sa invaliditetom 07.06.2021.\nListu predstavnika/ica nevladinih organizacija 18.06.2021.\nIZVJEŠTAJ SA JAVNIH KONSULTACIJA U OBLASTI IZVRŠENJA KRIVIČNIH SANKCIJA 08.06.2021.\nJednako društvu bez diskriminacije kao princip demokratije 01.07.2021.


Pjanićev neslavan kraj u Barseloni – ASinfo Portal\nŠpanski “Sport” piše da je Barselona na korak od zatvaranje jedne od svojih prioritetnih operacija ovoga ljeta u cilju smanjenja plate igračima prvog tima. Duel Barselone i Juventusa u nedjelju naveče u okviru Gamber kupa (Barsa slavila 3:0) bio je povod da čelnici kluba razgovaraju o bh. fudbaleru i njegovom povratku u Torinu. Operacija je pri kraju, tako da će Pjanić u narednih godinu dana igrati na posudbi s opcijom za produženje na još 12 mjeseci za Juventus. Zbog toga je i sam Pjanić prihvatio smanjenje plate od 20 odsto s idejom da mu Juventus može isplatiti platu i da se klub može pridržavati ograničenja plata koje su utvrdili Serija A i UEFA. Da je Pjaniću došao kraj u Barseloni moglo se vidjeti u nedjelju, kada su ga na pomenutoj utakmici s Juventusom izviđali navijači, zajedno sa Samuelom Umtitijem, iako nije ulazio u igru. Umtiti čak nije želio da prisustvuje dodjeli pehara po završetku utakmice, već je demonstrativno sjeo na klupu. Razlog su njihove enormne plate u odnosu na ono što su pružali na terenu.\nPodsjetimo, Pjanić je prošlog ljeta potpisao za Barselonu (do 2024.) u transferu vrijednom 60 miliona evra, a godišnja platu mu je 8,4 miliona evra. U prošloj sezoni odigrao je samo 19 utakmica u La Ligi, a u većini slučajeva je ulazio s klupe za rezervne igrače.


Bezosećajni do srži: Ljudi koji ne nose zaštitne maske i ne drže distancu su sociopate?\nNe pokazuju shvatanje za ispravno i pogrešno, ignorišu prava i osećanja drugih osoba\nZanimljivosti 07.09.2020. - 11:22h Autor: Stil/Net. hr\nLjudi koji ne poštuju preventivne mere u cilju suzbijanja korona virusa su sociopate, tvrde naučnici.\nNaime, u istraživanju sprovenom u Brazilu ispitanicima su postavili sledeća pitanja:\nMislite li da je neophodno nošenje zaštitnih maski, držanje distane i pranje ruku?\nRezultat je pokazao da su ljudi koji ignorišu nošenje zaštitnih maski i ne drže fizičku distancu imaju zapravo lažljivci i osobe sklonije preuzimanju rizika, a to su neke od osobina sociopata.\nSociopate su osobe koje ne razumeju osećanja drugih ljudi. Često krše pravila ili donose impulsivne odluke bez osećaja krivice za nanetu štetu.\nNa osnovu rezultata, oni su ispitanike podelili u dve grupe –empatičnu i antisocijalnu grupu. U empatičnu su svrstali 1.200 ljudi koji su pokazali razumevanje prema merama i zainteresovanost za razvijanje pozitivnih društvenih interakcija s drugima.\nOstalih 400 ljudi iz antisocijalne grupe predstavlja rizik za druge zbog nedostatka brige u pokušaju smanjivanja broja zaraženih korona virusom.\nTražili su načine na koje bi interakcija s drugima mogla lično da im koristi,te veće su šanse da će se osećati “socijalno izolovano” i teže popuštati.\n“Naši rezultati pokazali su da su antisocijalne osobine, posebno niži nivo empatije i viši nivo bezosećajnosti, lažljivosti i spremnosti na rizik, povezane s nižim nivoom popustljivosti s merama ograničavanja. Ove osobine, barem delimično, objašnjavaju zašto se ljudi i dalje ne pridržavaju mera, čak i sa sve većim brojem obolelih i smrtnih slučajeva”, rekli su naučnici za Times.\nIpak, vodeći naučnik Migel ističe kako se ovim rezultatima mora pristupiti s određenim oprezom.\n“Ne možemo tvrditi da je jedini razlog zašto je neka osoba odlučila da ne nosi masku to da je sociopata. Iako je to moguće, verovatno postoje i drugi faktorii”, objasnio je.\nDo sličnih rezultata došli su naučnici iz Poljske koji su u svom istraživanju otkrili da bi ljudi sa psihopatskim ili narcisoidnim osobinama verovatnije prekršili preporuke tokom pandemije, ali istovremeno bi praznili rafove u supermarketima, te gomilali namirnice u svojim domovima.


SRBIN UHAPŠEN U PODGORICI ZBOG PLANIRANJA UBISTVA: Menjao prezime, pronašli mu pištolj sa izbrisanim brojem | Novosti.RS\nOn je prilikom hapšenja imao pištolj sa 14 metaka, dok je jedan bio u cevi.\nSrđan V, koji je uhapšen malo pre nego što je trebalo da izvrši likvidaciju, na sebi je prilikom hapšenja imao nekoliko slojeva odeće. Kako istražni organi veruju, ideja je bila da jedan deo odeće može da odbaci kada izvrši likvidaciju. Takođe, kod sebe nije imao mobilni telefon.\nNekoliko minuta nakon hapšenja ispred zgrade se pojavio Jabučanin koji je, koji je veruje se, bio potencijalna žrtva. Kako pišu crnogorski mediji, Srđan V. se ranije prezivao drugačije, ali je promenio prezime.\nTokom saslušanja kod specijalnog tužioca Saše Čađenovića, on je negirao krivična dela koja mu se stavljaju na teret i optužio policiju da su ga tukli kako bi iznudili priznanje. Zbog toga je tražio da u tužilaštvo dođe neko iz Ambasade Srbije kako bi bio siguran da će tužilac konstatovati povrede.\nSrđan V. je bio i u Urgentnom centru, gde je lekar sačinio izveštaj, a, prema nezvaničnim saznanjima imao je povrede ispod očiju u vidu podliva. Nije poznato da li je povrede zadobio u policiji, kako to on tvrdi, ili ranije, pa će to, po nalogu tužioca, utvrditi veštak medicinske struke.\nKako se već pisalo, policija je tog dana hapšenja dobila dojavu da se ispred zgrade u blizini Vezirovog mosta, gde i živi osoba za koju se veruje da je bila meta, nalazi sumnjivo lice.\nPripadnici specijalnog tima Crne Gore, odmah su došli i legitimisali mlađu osobu koja je kod sebe imala dokumenta na ime Srđan V. Oduzeli su mu torbicu i pronašli pištolj bez fabričkog broja. Nekoliko minuta kasnije tu je prošao i mladić koji je navodno trebalo da bude likvidiran. Osumnjičeni je upravo u tim momentima uhapšen, a pripadnici policije su se uputili ka štek stanu gde je boravilo Srbin za kojeg se veruje da je blizak "škaljarskom klanu".\nTokom saslušanja u policiji Srđan V. je rekao da nema veze sa planiranjem ubistava kao i da ne poznaje mladića koji je, prema sumnjama policije, trebalo da bude meta.\nCrna Gora hapšenje uhapšen Srbin Srđan V. Aleksandar J.


Specijalci RS dobili zadatak?\nU obraćanju javnosti, koje je iz Ministarstva unutrašnjih poslova najavljeno kao press konferencija, ministar unutrašnjih poslova, Darko Matijašević, naredio je specijalnim jedinicama prelazak iz pripremnog stanja u stanje operativne zapovijesti:\n“Pripadnicima specijalnih jedinica Ministarstva unutrašnjih poslova, jedinicama za operativnu podršku javno naređujem prelazak iz faze pripremnog stanja u fazu operativne zapovijesti i potpune zadejstvovanosti na terenu. Gospodo specijalci, jedina poruka - izvršite zadatke i nemate prava na grešku.”\nMUP će u narednom periodu, na osnovu preuzetih obaveza iz Zakona o saradnji s Haškim tribunalom, nastaviti sa preduzimanjem konkretnih, vremenski definisanih i efikasnih obaveza RS-a, rekao je Matijašević.\n“U skladu s funkcijom koju obavljam, u potpunosti ću izvršiti sve zadatke proistekle iz Zakona o saradnji s Haškim tribunalom.”\nIstup ministra unutrašnjih poslova njegov je dogovor s Kancelarijom visokog predstavnika, tvrde neki predstavnici ovdašnje političke javnosti. Kako se tvrdi, Ešdaun je naredio predsjedniku RS-a, Draganu Čaviću, i ministru Darku Matijaševiću da na nedavnim dogovorima sa vlastima u Beogradu formiraju specijalnu jedinicu, koja će naoružana, bez administrativnih prepreka, prelaziti granicu na Drini s ciljem hapšenja optuženih za ratne zločine. Predsjednik SNSD-a, Milorad Dodik:\n“Znam da je Čavić otišao tamo i dogovarao da se formira zajednička struktura koja bi mogla da nesmetano prelazi preko granice i juri optužene za ratne zločine. U svakom slučaju, vjerovatno je to koordinirano. Ja zaista ne znam.”\nMada je Matijašević odnose sa medijima nazvao bitnim segmentom u funkcionisanju MUP-a jer, kako je rekao, nada se da će dalja saradnja imati nove vidove uz korektan odnos i međusobno uvažavanje, ponovio je grešku direktora policije Radomira Njeguša, jer je poslije svog obraćanja napustio press salu, dok su svi novinari prisutni u zgradi MUP-a uredno fotografisani od službenika MUP-a:\n“Ministre, ovo je stvarno neprimjereno, ako nema pitanja.”\n“Ovo je stvarno...”\n“Ovo je već...”\n“Niste nas trebali zvati...”


Dogovora o rekonfiguraciji Unmika, pa i eventualnog dogovora o raspoređivanju Euleksa na Kosovu još uvek nema i zbog toga nije izvesno da će sednica Saveta bezbednosti UN o Kosovu uopšte biti održana u petak.\nKako je izjavio ministar spoljnih poslova Srbije Vuk Jeremić, nema dogovora o ispunjenju uslova Srbije.\n- Mi smo jasno definisali da je rekonfiguracija međunarodnog prisustva moguća samo ukoliko ne sprovodi Ahtisarijev plan, ako je strateški neutralna i ukoliko ima eksplicitnu potvrdu Saveta bezbednosti UN - rekao je Jeremić i objasnio da nema ni dogovora o šest tačaka koje se odnose na posebnu ulogu UN u svim delovima Kosova u kojima živi pretežno srpsko stanovništvo.\n- Dok nema dogovora o tim principima, nema ni pristanka Srbije. Dok nema pristanka Srbije, vrlo verovatno nema ni odobrenja Saveta bezbednosti - poručio je ministar spoljnih poslova Srbije.\nKako je naglasio, Srbija ne može da promeni svoje gledanje na Kosovo, ni strateški, ni taktički. On je naveo da je jedan od međunarodnih posrednika kazao da je njegov zadatak da obezbedi nezavisnost Kosova i istakao da nezavisnost nije obezbeđena i da će Srbija nastaviti da se bori za očuvanje Kosova u svojim granicama.\nPortparol Unmik Aleksandar Ivanko potvrdio je da je izaslanik UN Endru Ledli „treći dan u Beogradu, gde sa zvaničnicima Vlade Srbije razgovara o šest tačaka iz predloga rekonfiguracije Unmika.


Pomoć preduzetnicima početnicima - Bizlife.rs\n15:59 Beograd , 19/03/2018\nRazvojna agencija Srbije (RAS) najavila je da će ovog proleća pokrenuti pilot projekat pomoći početnicima u poslovanju, koji će trajati pet do šest meseci, kako bi se unapredili uslovi za poslovanje mikro, malih i srednjih preduzeća.\nTo je deo projekta „Razvijanje akceleratora za poboljšan pristup finansiranju inovacija mikro, malih i srednjih preduzeća (MMSP)“ u okviru kojeg se nudi veliki broj usluga i investicionih mogućnosti za početnike u poslovanju, kao što je mentorstvo, poslovni prostor, lakši pristup kapitalu.\n„Glavni cilj projekta je poboljšanje pristupa finansijskim sredstvima za inovacije, kroz unapredjenje uslova institucionalnog okvira i odgovarajućih instrumenata javnih politika, razvoj praktičnih rešenja za usluge akceleracije i sprovodjenja uticaja na relevantne strateške okvire u partnerskim regionima i na programskom nivou“, navle je RAS.\nUz pilot projekat radiće se i na povezivanju ključnih institucija koje imaju velikog uticaja i na program akceleracije i uopšte na preduzetnički ekosistem u Srbiji, kao što su finansijske organizacije, organizacije poslovne infrastrukture, državni sektor, univerziteti i slično.\nInovativna MMSP, kako je ukazala RAS, u svim regionima imaju ograničen pristup kapitalu, posebno u ranoj fazi razvoja, te se u okviru projekta radi na istraživanju i testiranju inovativnog pravca programa za akceleraciju, kao nove vrste programa za unapredjenje spremnosti za investicije.\nRAS je u januaru 2007, u okviru medjunarodne i medjuregionalne saradnje započela projekat „Razvijanje akceleratora za poboljšan pristup finansiranju inovacija MMSP (Accelerator)“, koji je deo Dunavskog transnacionalnog programa (DTP).\npreduzetnici edukacija pomoc razvojna agencija


„Obično se dešava da virusi postaju manje virulentni jer lakše cirkulišu i nema razloga da mislimo da ćemo imati virulentniju verziju Sars-CoV-2".\n„Uviđamo sporo genetsko pomeranje virusa i doći će do postepenog razvoja imuniteta kao i kod svih ostalih sezonskih korona virusa", rekla je Sara Gilbert.\nIstovremeno će agencija odlučiti o davanju dodatne doze vakcine Fajzer i Moderna osobama sa slabim imunološkim sistemima, rekao je novinarima Marko Kavaleri, koji je zadužen za strategiju vakcinacija u evropskoj agenciji.\nKavaleri je rekao da zaštita od Kovida-19 ima tendenciju da se smanjuje u mesecima posle prvih doza.\nZbog toga EMA razmatra zahtev Fajzera za upotrebu treće doze najmanje šest meseci posle druge za osobe starije od 16 godina.\nRezultat te procene očekuje se početkom oktobra osim ako budu potrebne dodatne informacije.\nOn je takođe ocenio da postaju sve opipljiviji dokazi da treba dati treću dozu posle prve osobama sa slabim imunitetom koje "slabo odgovaraju" na prve doze.\nEMA će ukazati da li treba da se uključe posebne preporuke u informacijama o preparatima vakcina Moderna i Fajzer za takve osobe.\nOn je rekao da je uzeto u obzir da neke države članice EU već daju treću dozu za tu grupu stanovnika.\nNekoliko desetina članova Sindikata medicinskih sestara i tehničara protestovalo je danas u centru Zagreba zbog, kako su naveli, ucena i pretnji zbog nevakcinisanja, prenela je agencija Beta.\nOkupljeni su upozorili i na probleme poput neadekvatno plaćenog prekovremenog rada i rada praznicima, sistematizacije radnih mestra, beneficiranog radnog staža, rada van kompetencija i priznanja visokoškolskog obrazovanja.\nNeki od njih su istakli da ne žele da ih se deli na vakcinisane i nevakcinisane.


Lider ruskog prvenstva pojačao odbranu! - Sportske novosti\nNaslovna Fudbal Transferi Fudbal Lider ruskog prvenstva pojačao odbranu!\nLider ruskog prvenstva pojačao odbranu!\nIskusni ukrajinski defanzivac Jaroslav Rakicki danas je i zvanično predstavljen kao najnovije pojačanje ruskog Zenita iz Sankt Peterburga.\nTransfer koji je poznat još od ranije danas je dobio i svoj konačan epilog: 29-godišnji fudbaler stigao je iz redova Šahtjora iz Donjecka za sumu od 10 miliona evra, a potpisao je ugovor na tri i po godine.\nOvaj štoper karijeru je započeo 2003. godine u akademiji Šahtjora iz Donjecka, da bi sa ovim klubom potpisao i prvi profesionalni ugovor 6 godina kasnije. Do danas je odigrao čak 325 utakmica, uz 14 golova i 30 asistencija, te je postao treći igrač po broju nastupa za ukrajinskog giganta.\nU prvoj polovini sezone na terenu je viđen 16 puta, gde je pritom postigao po 1 gol i asistenciju.\nNema sumnje da će Zenit imati fantastični štoperski tandem za drugi deo sezone ukoliko Bane Ivanović ne napusti redove ruskog tima u ovom prelaznom roku.\nEkipa iz Sankt Peterburga trenutno se nalazi na 1. mestu na tabeli ruske Premijer Lige, sa 1 bodom više od drugoplasiranog Krasnodara.\nFudbal u Ukrajini\nPrethodni tekstTradicija ukazuje na pogotke sa obe strane\nSledeći tekstBenatija napustio “Staru Damu”\nTip ”0-2” je bio prolazan 7 puta zaredom\nSastali su se ukupno 7 puta, a svaki put je bio prolazan isti tip\nTedesko se seli u Rusiju


Kada kreirate jednostavnu formulu ili formulu koristeći funkciju, možete da upućujete na podatke u ćelijama tako što ćete uključiti reference ćelija u formuli. Na primer, kada otkucajte ili izaberite referencu na ćeliju A2, formula koristi vrednost te ćelije da biste izračunali rezultat. Takođe možete da napravite referencu na opseg ćelija, kao što su a2: a6.\nIzaberite ćeliju u koju želite da unesete formulu.\nIzaberite ćeliju ili opseg ćelija ili otkucajte referencu na ćeliju.\nDolenavedena radna sveska prikazuje primere korišćenja referenci ćelija. U bilo kojoj ćeliji možete promeniti vrednosti ili formule i videti ažurirane rezultate. U radnoj svesci B2:B4 definisano je kao „Imovina“, a C2:C4 definisano je kao „Obaveze“.


RTV BIR - Salame pozvao na primirje u Libiji za Kurban-bajram\nSalame pozvao na primirje u Libiji za Kurban-bajram\nMirovni posrednik UN-a za Libiju pozvao je na prekid vatre između zaraćenih strana tokom predstojećeg muslimanskog praznika Kurban-bajrama, upozoravajući da bi se trenutni sukob mogao pretvoriti u "potpuni građanski rat".\nGhassan Salame poručio je Vijeću sigurnosti UN-a da primirje za Kurban-bajram, praznik žrtve koji počinje 10. augusta, treba uključivati mjere gradnje povjerenja, među kojima su razmjena zarobljenika i oslobaađnje uhapšenih.\nZa tim mjerama trebao bi uslijediti sastanak na visokom nivou "zainteresiranih zemalja" kako bi se učvrstio prekid neprijateljstava, te ključnih libijskih aktera o načinu izvlačenja podijeljene zemlje iz trenutnog haosa, saopćio je posrednik UN-a.\nSalame je kazao da će trostrani akcioni plan zahtijevati konsensuz među 15 članica Vijeća sigurnosti i ostalih zemalja "koje imaju uticaj na terenu", prenosi AP.\nMuslimani u regionu obavljaju završne pripreme za Kurban-bajram\nViše iz kategorije: « SAD: Daljnje učešće Turske u programu F-35 "nemoguće" zbog nabavke S-400\tŽene u Saudijskoj Arabiji prvi put mogu u inozemstvo bez odobrenja muškog skrbnika »


U jeku je takmičarska sezona za domaće gimnastičare - YU eco radio i Televizija\nNaslovna / Sport / U jeku je takmičarska sezona za domaće gimnastičare\nU jeku je takmičarska sezona za domaće gimnastičare\nsinisa maj 15, 2018\tSport Napiši komentar 50 Pregledi\nMladi i perspektivni članovi Gimnastičkog društva Partizan – Željezničar imali su prilike da se dokažu na dva domaća i na jednom međunarodnom takmičenju u susednoj Mađarskoj. Prošlog vikenda, Subotica je bila domaćin prvom kolu gimnastičke lige Vojvodine, koje je proteklo u znaku domaćih takmičara, među kojima se posebno istakao 11 godišnji Filip Kulić, koji se ovim, ni malo lakim, ali izuzetno atraktivnim, sportom uspešno bavi već punih šest godina.\nNakon uspešnog nastupa na poslednja tri nadmetanja, mladi subotički gimnastičari nemaju vremena za odmor, jer ih već u nedelju očekuje novo iskušenje. Njima sada predstoji prvo kolo gimnastičke lige Srbije, čiji domaćin će biti Kostolac, a na tom takmičenju konkurencija će biti mnogo jača.\nPored takmičarske selekcije 11 godišnjih i 12 godišnjih dečaka, u Gimnastičkom društvu Partizan – Željezničar pažnju na sebe skrenula je jedna nova, jako talentovana, generacija šestogodišnjih mališana, koji su „vatreno“ krštenje imali na poslednjem nadmetanju u Subotici, na kojem su prvi put nastupili na jednom zvaničnom takmičenju.\nPrethodna Fudbaleri Bačke 1901 putuju u Šid po bodove spasa\nSledeća Javni pozivi IPA 2013.\nFudbalerke „Spartaka“ „bruse formu“ u Turskoj Ekspedicija Ženskog fudbalskog kluba „Spartak“ nalazi se u Antaliji, …


RTS :: Mozli i Gordić pred Veneciju: Težak meč, imaju motiv za revanš\nKošarka Mozli i Gordić pred Veneciju: Težak meč, imaju motiv za revanš\nponedeljak, 04. nov 2019, 19:09 -> 19:15\nKošarkaši Partizana Nemanja Gordić i Vilijam Mozli, pred sutrašnji meče sa Venecijom u 6. kolu Evrokupa, izjavili su da crno-bele čeka teži meč od onog na otvaranju sezone.\n"Sledeća utakmica će svakako biti teška, iako smo igrali s njima i već ih pobedili. Bez obzira što ih dobro znamo, dodatno smo pripremali za njih", rekao je Mozli novinarima na otvorenom treningu u Štark areni.\n"Oni su sada pod pritiskom i ono što će biti drugačije je to što imaju imperativ pobede. Sigurno će biti čvršći. Mi ipak moramo da budemo okrenuti našoj igri i da uradimo isto što smo i u prethodno meču s njima", kazao je Mozli.\nNjegov saigrač Nemanja Gordić kaže da će Venecija imati motiv za revanšom u Beogradu.\n"Još jedna teška utakmica u nizu. Oni su iskusna ekipa, prvaci su Italije. Ne treba trošiti reči koliko će sutra biti teška utakmica. Igrali smo neizvestan meč protiv njih u prvom kolu na njihovom terenu. Sigurno će to biti motiv da se revanširaju. Nadam se da ćemo mi da odigramo što bolje možemo u ovom trenutku. Videćemo koliko će to sutra biti dovoljno za pobedu", rekao je Gordić.\n"Dobar je osećaj, ali znamo da smo na tek pola puta što se prve grupe tiče. Ima još dosta da se igra. Recept je kao i do sada, idemo od utakmice do utakmice. Činjenica je da je potrebna jedna pobeda da bismo prošli dalje, ali činjenica je da su to sve dobre ekipe i da nemamo pravo na opuštanje. Da probamo sutra da ostvarimo tu pobedu", zaključio je Gordić.\nMeč između košarkaša Partizana i Venecije igra se u utorak od 20 sati u Štark areni.\nTeodosić i Marković odlični, Virtus rutinski sa Darušafakom\nTrinkijeri: Imam nesebične igrače, svaki kontroliše ego\nNovica u istoriji Partizana, rekord pada na sledećoj utakmici\nPartizan bez stresa ubedljivo trijumfovao u Trentu\nVeličković pred Trento: Ne treba da dižemo euforiju\nGordić za Mozlija, najatraktivniji potez Evrokupa


Ogranak Kolubara - Lazarevac - Potpisan Kolektivni ugovor\nMilorad Grčić, direktor Rudarskog basena „Kolubara” i Miodrag Ranković, predsednik Sindikalne organizacije „Kolubara” potpisali su danas, kolektivni ugovor, u Direkciji RB „Kolubara” u Lazarevcu. Potpisivanju ugovora prisustvovali su i Milan Đorđević, predsednik Sindikata radnika „Elektroprivrede Srbije” i Mile Jeremić, pomoćnik direktora „Kolubare” za ljudske resurse.\nDirektor Grčić ovom prilikom naglasio je da je potpisivanje kolektivnog ugovora izuzetno značajno za ostvarivanje prava zaposlenih i da smatra da je ugovor urađen kvalitetno i da je neophodno poštovati ga, a po potrebi i unapređivati.\nMiodrag Ranković izrazio je zadovoljstvo zbog potpisivanja ugovora koji uređuje prava i obaveze radnika, odnosno produženja prethodnog. Prema njegovim rečima, prethodni kolektivni ugovor je čak unapređen u nekim članovima, a očekuje da ga u naredne tri godine obe strane poštuju.\nKolektivni ugovor u „Kolubari” je prvi koji je potpisan, a tokom narednih dana biće potpisivani i ugovori u drugim privrednim društvima EPS-a, rekao je Milan Đorđević i naglasio da je cilj sindikata da se u predstojećem periodu intenziviraju aktivosti na izradi jedinstvenog kolektivnog ugovora na nivou celog EPS-a.


Evropa odala počast Kohlu, 'pravom Evropljaninu'\nOsvježeno 1. juli/srpanj, 2017.\nKomemoracija Helmutu Kohlu u Strazburu\nOni su naglasili da je Kohl doprinio ujedinjenju Evrope i doveo de pomirenja bivših protivnika na kontinentu. Kovčeg prekriven evropskom zastavom kojeg je unijelo osam njemačkih vojnika, postavljen je na postolje u centru sale za ovu ceremoniju, prvu takvu u istoriji Evropske unije.\nTri vijenca bila su ispred kovčega: jedan u bojama Njemačke, drugi Evropske unije i treći njegove supruge, na kojem piše "S ljubavlju, Majke".\n"Helmut Kohl bio je pravi Evropljanin i prijatelj. Evropa mu duguje mnogo", rekao je uoči ceremonije predsjednik Evropske komisije Jean-Claude Juncker.\nKojl je umro 16. juna, u 88. godini. Bio je tvorac ponovnog ujedinjenja Njemačke 1990. godine i najduže od svih od Drugog svjetskog rata bio je kancelar (1982-1998).\nKohl je bio zagovornik širenja Evrope na istok i s francuskim predsjednikom Francoisom Mitterrandom glavni arhitekta Mastrihtskog ugovora EU i uvođenja zajedničke evropske valute - eura.\nJoš za života je postao historijska ličnost konzervativne Hrišćansko-demokratske unije (CDU) i smatra se da njemu sadašnja kancelarka Angela Merkel duguje svoj politički uspon 1990-ih godina.\n"Njegovo nasljeđe za Evropu je ogromno", rekao je Juncker i dodao da na ceremoniji govori kao prijatelj, a ne kao zvaničnik.\nPremijer Rusije Dmitrij Medvedev rekao je na komemoraciji u Strazburu da je "Kohl bio tvorac svhetskog poretka" i dodao da će pokojni kancelar u Rusiji ostati zapamćen kao "prijatelj, mudra i iskrena osoba".\nBivši američki predsjednik Bill Clinton rekao je da je Kohl pružio šansu da "budemo uključeni u nešto veće od nas samih, od naših mandata ili prolaznh karijera".\nPredshednik Evropskog parlamenta Antonio Tajani rekao je da Kohl zaslužuje "počasno mjesto u panteonu Evrope" zbog toga što je bez oklijevanja pružao ruku prijateljstva novim demokratijama u istočnoj Evropi poslije pada Željezne zavjese.\nNjemačka kancelarka Angela Merkel koja je bila ministarica za vrijeme Kohla tokom 1990-ih, rekla je da bi mogla ispričati mnoge anegdote o njemu, ali da sve to blijedi prema njegovim životnim dostignućima.\nMerkel je rekla da je Kohl promijenio živote mnogih širom cijele Evrope.\n"Životi miliona ljudi bili bi mnogo drugačiji bez Helmuta Kohla uključujući i moj život. Dragi Helmute Kohle, zahvaljujući tebi ja stojim ovdje danas. Hvala za šansu koju si pružio meni i mnogim drugima", rekla je Merkel.\nFrancuski predsjednik Emmanuel Macron je rekao da je Kohl za Francusku bio važan sagovornik i saradnik ali više od toga - bio je prijatelj. Macron je rekao da su došli danas odati počast tragu koji je on ostavio u historiji.\nCeremoniji je prisustvovalo 17 vođa EU, među kojima i britanska premijerka Theresa May. Španiju je predstavljao bivši kralj Juan Carlos i bivši premijer Felipe Gonzalez, a Italiju bivši predsjednik Evropske komisije i bivši premijer Romano Prodi.\nU ime Portugala došao je Jose Manuel Barroso, bivši predsjednik Evropske komisije i bivši premijer. Mnogi lideri koji su sarađivali s Kohlom, kao što su Jacques Delors, Valery Giscard d'Estaing, Jacques Chirac i Rus Mihail Gorbačov koji nisu mogli doći na ceremonij zbog zdravlja.\nNa ceremoniji je govorilo osam zvaničnika među kojima predsjednik Evropskog parlamenta Antonio Tajani, predsjednik Evropskog vijeća Donald Tusk i predsjednik Evropske komisije Juncker.\nPrvi put se u historiji Evropske unije organizuje ceremonija odavanja počasti jednom od troje vođa koji su proglašeni počasnim građanima Evrope, rekao je Juncker. Druga dvojica su Francuzi Jean Monnet koji je umro 1979. i Jacques Delors, koji ima 91 godinu.


Stevandić: Satler da pomogne u otklanjanju prepreka za dopremanje vakcina - Glas Srpske\nSrna 01.03.2021 14:25\nBANjALUKA - Predsjednik Ujedinjene Srpske Nenad Stevandić zatražio je od šefa EU u BiH Johana Satlera da pomogne u otklanjanju prepreka za hitno dopremanje vakcina protiv virusa korona BiH, koje su vlade Republike Srpske, FBiH i Brčko distrikta uredno i unaprijed platile.\nStevandić je u pismu Satleru naveo da su neistinita, cinična i licemjerna obrazloženja koja su se pojavila kako bi se opravdale kompanije kojima je novac uplaćen, a vakcine nisu isporučene.\nStevandić je zamolio Satlera da upotrijebi svoj nesporni autoritet i dobru volju u plemenitoj misiji zaštite zdravlja svih građana BiH, odnosno ukupnog stanovništva u zemlji.\n“Ovo ne pišem okrenut isključivo Republici Srpskoj, čija je Vlada uspjela da nabavi vakcine i počne imunizaciju stanovništva, već posvećen zdravlju i dobrobiti svakog građanina i pripadnika svih naroda u BiH”, naveo je on.\nStevandić smatra i da je paralelna imunizacija građana BiH sa građanima svih evropskih zemalja ujedno najbolja i za evropski interes.\nOn je naveo da se Satleru ne obraća samo kao predsjednik Ujedinjene Srpske i poslaničkog kluba u Parlamentarnoj skupštini BiH ili šef Tima za praćenje sprovođenje mjera Republičkog štaba za vanredne situacije u Srpskoj, već i kao ljekar koji radi sa pacijentima i poznaje problem pandemije, ali i kao običan građanin.\n“U stvari, ja Vas molim za pomoć u otklanjanju prepreka za hitno dopremanje vakcina za kovid 19 u BiH koje su uredno i unaprijed platile vlade Republike Srpske, FBiH i Brčko distrikta”, naglasio je Stevandić.\nPrema njegovim riječima, razlog zbog kojeg piše baš njemu je taj što je do sada pokazao najveći stepen razumijevanja za brojne probleme u zemlji i što se izbalansirano i korektno ponašao u skoro svim situacijama u BiH.\n“Za razliku od visokog predstavnika, Vi odajete utisak čovjeka koji želi da pomogne ostvarujući komunikaciju sa skoro svim bitnim političkim faktorima i ličnostima u BiH i, da budem krajnje otvoren, smatram da imate i položaj i autoritet u EU koji možete iskoristiti ovom prilikom na čemu bi Vam svi mi bili nemjerljivo zahvalni”, naveo je Stevandić.\nOn kaže da pod punom materijalnom i moralnom odgovornošću tvrdi da se u Srpskoj u ovom momentu može prihvatiti i skladištiti najmanje 500.000 “Fajzerovih” vakcina i da je ispunjenost tehničkih i stručnih uslova za to na najvišem evropskom nivou.\n“Vjerovatno je slično i u FBiH, ali i prethodni podatak jasno govori da imunizacija po Kovaks sistemu kasni bez krivice domaćih institucija”, istakao je on.\nStevandić naglašava da je vrijedan podatak i da je saradnja institucija Srpske, FBiH i Brčko distrikta tokom cijele pandemije virusa korona na visokom nivou.